 Uche Jehova jl-IB  Ole Ndị Na-eme Uche Jehova Taa?Peeji Mbụ na nke Ndị Bipụtara Akwụkwọ AA naghị ere akwụkwọ a ere. O so nọrụ ịkụzi Baịbụl a na-arụ nụwa dum bụ nke e ji onyinye si ndị mmadụ nobi akwado.Ị chọọ inye onyinye, biko gaa na Ọ gwụkwala ma è gosiri nsụgharị ọzọ, amaokwu Baịbụl ndị e dere nakwụkwọ a sitere na Baịbụl e ji asụsụ Igbo a na-ede noge a dee, ya bụ,Baịbụl NsọNsụgharị Ụwa Ọhụrụ nke Akwụkwọ Nsọ.Who Are Doing Jehovahs Will Today?Nke E Biri nỌnwa Mach 2015Igbo jl-IB 2012, 2014 WATCH TOWER BIBLE AND TRACT SOCIETY OF PENNSYLVANIAIsiokwu Ndị Dị nAkwụkwọ ANDỊ ANYỊ BỤIsi nke 1-4Ndịàmà Jehova nọ na narị mba abụọ na iri atọ na itoolu. O nweghị agbụrụ ha na-esighị. Ma, olee ihe mere ha ji dịrị notu nagbanyeghị na ha si nagbụrụ dị iche iche? Olee ụdị ndị Ndịàmà Jehova bụ?ỌRỤ ANYỊ NA-ARỤIsi nke 5-14Onye ukwu na onye nta ma na anyị na-ekwusa ozi ọma. Anyị na-ezukọkwa nỤlọ Nzukọ Alaeze anyị mụọ Baịbụl ma fee Chineke. Olee otú anyị si amụ ihe? Oleekwa ndị nwere ike ịbịa ọmụmụ ihe anyị?ỌGBAKỌ ANYỊIsi nke 15-28Ọgbakọ anyị zuru ụwa ọnụ. O nweghịkwa onye ji ya achụ ego. Ndị nọ na ya ji obi ha niile na-efe Chineke. Olee otú e si hazie ya? Ole ndị na-elekọta ya? Oleekwa otú e si enweta ego e ji akwado ya? Ndịàmà Jehova hà na-eme uche Jehova neziokwu?Gịnị Bụ Uche Chineke?Chineke chọrọ ka anyị biri nudo, nweekwa obi ụtọ. Ọ chọkwara ka ụwa anyị a ghọọ paradaịs ebe anyị ga-ebi ruo mgbe ebighị ebi.Ma, i nwere ike ịna-eche ma nke ahụ ò nwere ike ime eme. Baịbụl kwuru na Alaeze Chineke ga-eme ya. O kwukwara na ọ bụ uche Chineke ka mmadụ niile mara gbasara Alaeze ahụ, marakwa ihe Chineke bu nobi imere anyị.Abụ Ọma 37:11,29;Aịzaya 9:7.Chineke chọrọ ka anyị baara onwe anyị uru.Nna ọ bụla hụrụ nwa ya nanya na-achọ ka ihe gaziere ya. Otú ahụkwa ka Nna anyị nke eluigwe chọrọ ka ihe gaziere anyị, ya bụ, ka anyị nwee obi ụtọ ruo mgbe ebighị ebi. Aịzaya 48:17, 18 O kwere nkwa na onye na-eme uche ya ga-anọgide ruo mgbe ebighị ebi.1 Jọn 2:17.Chineke chọrọ ka anyị jee ije nụzọ ya.Baịbụl kwuru na Chineke na-akụziri anyị ụzọ ya, ka anyị nwee ike ije ije na ya. Aịzaya 2:2, 3 O wepụtarala aha ya otu ndị, ka ha mee ka a mara uche ya nụwa niile.Ọrụ Ndịozi 15:14.Chineke chọrọ ka ndị na-efe ya dịrị notu.Ife Jehova na-eme ka ndị mmadụ hụ ibe ha nanya ma dị notu, ọ naghị ekewa ha. Jọn 13:35 Ole ndị taa na-akụziri ndị mmadụ otú ha ga-esi jiri otu obi na-efe Chineke? Gbalịa gụọ broshọ a, ọ ga-enyere gị aka ịmata ha.1 Olee Ụdị Ndị Anyị Bụ?DenmakTaịwanVenezuwelaIndiaNdịàmà Jehova ole ka ị ma? Ụfọdụ nime anyị nwere ike ịbụ ndị agbata obi gị, ndị gị na ha na-arụ ọrụ ma ọ bụ ụmụ klas unu. O nwekwara ike ịbụ na o nweela mgbe anyị na gị kwurịtara ihe dị na Baịbụl. Ànyị bụ ndị ole? Gịnị mere anyị ji ezi ndị mmadụ ozi ọma?Anyị bụ mmadụ ibe gị.E nwere ụfọdụ nime anyị bụ ndị ọgaranya, nwee ndị na-enweghị ego, nweekwa ndị gụrụ akwụkwọ na ndị na-agụghị akwụkwọ. Ụfọdụ nime anyị nọbu nokpukpe dị iche iche. E nwedịrị ndị nke na-ekwebughị na Chineke dị. Ma, tupu anyị aghọọ Ndịàmà Jehova, anyị wepụtara oge mụọ Baịbụl nke ọma. Ọrụ Ndịozi 17:11 Anyị nabatara ihe anyị mụtara, jirikwa aka anyị kpebie na anyị ga-efe Jehova.Ịmụ Baịbụl na-abara anyị uru.Anyị ezughị okè otú ahụ mmadụ niile na-ezughị okè, o nwekwara ihe ndị anyị na-anaghị emetacha. Ma, mbọ anyị na-agba kwa ụbọchị ịmụ Baịbụl emeela ka àgwà anyị dịkwuo mma. Abụ Ọma 128:1, 2 Ọ bụ ya bụ otu nime ihe mere anyị ji agwa ndị mmadụ ihe ndị anyị na-amụta na Baịbụl.Anyị na-eme ihe Baịbụl kwuru.Baịbụl na-akụziri anyị otú anyị ga-esi na-akpa àgwà. Ihe ndị ọ na-akụziri anyị na-eme ka anyị na-enwe obi ụtọ ma na-akwanyere ndị ọzọ ùgwù. Ọ na-emekwa ka anyị na-ekwu eziokwu ma na-emere ndị ọzọ ihe ọma. Ihe Baịbụl na-akụziri anyị na-eme ka anyị baara obodo anyị uru. Ọ na-emekwa ka udo dịrị nezinụlọ anyị dị iche iche. Ebe anyị ma na Chineke adịghị ele mmadụ anya nihu, anyị na ụmụnna anyị dị notu nụwa niile. Anyị hụrụ ha niile nanya nagbanyeghị agbụrụ ha si, anyị anaghịkwa ese okwu nihi ndọrọ ndọrọ ọchịchị. Ọ bụ eziokwu na o nweghị onye nime anyị zuru okè, anyị dị iche.Ọrụ Ndịozi 4:13;10:34, 35.Olee ihe gosiri na Ndịàmà Jehova dị ka ndị ọzọ?Olee ihe Ndịàmà Jehova mụtarala na Baịbụl?2 Gịnị Mere Anyị Ji Na-aza Ndịàmà Jehova?NoaEbreham na SeraMozisJizọs KraịstỌtụtụ ndị na-eche na okpukpe Ndịàmà Jehova bụ okpukpe ọhụrụ. Ma, kemgbe ihe karịrị puku afọ abụọ na narị asaa gara aga, Chineke kpọrọ ndị na-efe ya ndị àmà ya. Aịzaya 43:10-12 Tupu afọ 1931, ihe a na-akpọ anyị bụ Ndị Mmụta Baịbụl. Gịnịzi mere anyị ji malite ịza Ndịàmà Jehova?E ji ya mara Chi anyị na-efe.NAkwụkwọ Nsọ ndị e dere noge ochie, aha Chineke bụ Jehova pụtara ihe karịrị ugboro puku asaa. Nọtụtụ Baịbụl ndị e nwere taa, e jirila utu aha ndị dị ka Onyenwe Anyị ma ọ bụ Chineke dochie ya. Ma, mgbe Chineke gwara Mozis na aha ya bụ Jehova, ọ sịrị ya: Nke a bụ aha m ruo mgbe ebighị ebi. Ọpụpụ 3:15 O ji nke a gosi na ya dị iche na chi ụgha niile ndị mmadụ na-efe. Obi dị anyị ụtọ na anyị bụ Ndịàmà Jehova.E ji ya ama ọrụ anyị na-arụ.Ọtụtụ ndị fere Chineke noge ochie gbaara ndị ọzọ àmà gbasara okwukwe ha nwere nebe Jehova nọ. Onye mbụ nime ha bụ Ebel, onye ezi omume. Ka oge na-aga, Noa, Ebreham, Sera, Mozis, Devid na ndị ọzọ bịara soro ná ndị Baịbụl kpọrọ oké ìgwè ndị àmà. Ndị Hibru 11:412:1 Anyị kpebisiri ike na anyị ga na-eme ka ndị mmadụ mara nke bụ eziokwu gbasara Chineke anyị otú ahụ mmadụ nwere ike kpebie na ya ga-aga nụlọikpe gbaara onye aka ya dị ọcha akaebe.O gosiri na anyị na-eme ka Jizọs.Baịbụl kwuru na Jizọs bụ ezi onye àmà nke kwesịrị ntụkwasị obi. Mkpughe 3:14 Jizọs ji ọnụ ya kwuo na ya mere ka a mara aha Chineke nakwa na ya gbaara eziokwu gbasara Chineke àmà. Jọn 17:26;18:37 Nihi ya, ezigbo ndị na-eso ụzọ Kraịst ga-abụrịrị ndị a kpọkwasịrị aha Jehova. Ha kwesịkwara ime ka ndị ọzọ mara aha ahụ. Ọ bụ ya ka Ndịàmà Jehova na-agba mbọ na-eme.Gịnị mere Ndị Mmụta Baịbụl ji zawa Ndịàmà Jehova?Olee mgbe Jehova bidoro inwe ndị àmà nụwa?Olee Onyeàmà kacha ndị àmà niile Jehova nwerela?3 Olee Otú E Si Maliteghachi Ịkụzi Eziokwu Dị na Baịbụl?Ndị Mmụta Baịbụl e nwere malite nafọ 1870Ụlọ Nchembụ e bipụtara nasụsụ Bekee nafọ 1879OtúỤlọ Nchena-adị ugbu aBaịbụl kwuru na mgbe Kraịst nwụchara, ụfọdụ nime ndị na-eso ụzọ ya ga-aghọ ndị ozizi ụgha. Ha ga-agwagbukwa eziokwu dị na Baịbụl. Ọrụ Ndịozi 20:29, 30 Ka oge na-aga, ihe ahụ Baịbụl kwuru mere. Ha weere ihe Jizọs kụziiri ndị na-eso ụzọ ya gwaa ya ozizi ndị na-ekpere arụsị. Ọ bụ otú ahụ ka Ndị Kraịst ụgha si malite. 2 Timoti 4:3, 4 Oleezi otú anyị si mara na ihe anyị na-akụzi taa bụ eziokwu dị na Baịbụl?Jehova mere ka a mata eziokwu dị na Baịbụl mgbe oge ya ruru.Chineke kwuru na noge ikpeazụ, ezi ihe ọmụma ga-aba ụba. Daniel 12:4 Nafọ 1870, mmadụ ole na ole ndị chọrọ ịmata ihe Baịbụl na-akụzi chọpụtara na ọtụtụ ihe a na-akụzi na chọọchị dị iche iche adịghị na Baịbụl. Nihi ya, ha malitere isi imi nala ka ha mara nke bụ eziokwu. Jehova nyekwaara ha aka ịghọta ihe Baịbụl na-akụzi.Ndị chọrọ ịmata nke bụ eziokwu sara anya ná mmiri mụọ Baịbụl.Aha e ji mara ha bụ Ndị Mmụta Baịbụl, otú ha sikwa na-amụ Baịbụl noge ahụ bụ otú anyịnwa si na-amụ ya taa. Ọ na-abụ ha welite otu ihe a na-akụzi nokpukpe, ha achọwa ịma ihe Baịbụl kwuru gbasara ya. Ọ bụrụ na ha agụọ otu amaokwu Baịbụl gụta ihe siiri ha ike nghọta, ha na-agụ amaokwu ndị ọzọ ka o nyere ha aka ịghọta nke ahụ. Mgbe ọ bụla ihe ha ghọtara dabara nihe ndị ọzọ e kwuru na Baịbụl, ha edee ya nakwụkwọ. Otú a ha si na-amụ Baịbụl mere ka ha mata ihe bụ aha Chineke na eziokwu gbasara Alaeze ya. Ha chọpụtakwara ihe Chineke bu nobi kee ma mmadụ ma ụwa anyị a. Ha mụtakwara ihe Baịbụl kwuru gbasara ndị nwụrụ anwụ, mụtakwa na Chineke ga-akpọlite ndị nwụrụ anwụ nọdịnihu. Otú a ha si saa anya ná mmiri na-amụ Baịbụl mere ka ha ghara ịkụzi ihe na-abụghị eziokwu. O mekwara ka ha ghara ime ihe Chineke kpọrọ asị.Jọn 8:31, 32.Tupu afọ 1879, Ndị Mmụta Baịbụl chọpụtara na oge eruola ka ha mee ka onye ukwu na onye nta mara ihe Baịbụl na-akụzi. Nihi ya, nafọ ahụ, ha bidoro ibipụtaỤlọ Nche nke Na-ekwusa Alaeze Jehova,bụ akwụkwọ anyị ka na-ebipụta ruo taa. Ka ọ dị ugbu a, anyị na-ezi ndị mmadụ ozi ọma na narị mba abụọ na iri anọ. Anyị na-ebipụtakwa akwụkwọ anyị dị iche iche nihe dị ka narị asụsụ assa na iri ise. O nwetụbeghị mgbe ezi ihe ọmụma bara ụba otú ọ bara ugbu a.Mgbe Kraịst nwụchara, gịnị mere eziokwu dị na Baịbụl?Gịnị nyeere anyị aka ịmaliteghachi ịkụzi eziokwu dị na Baịbụl?4 Gịnị Mere Anyị Ji Bipụta Baịbụl A Na-akpọ Nsụgharị Ụwa Ọhụrụ?Kongo KinshasaRuwandaIhe a bụ mpempe akwụkwọ si na Baịbụl Symmachus sụgharịrị nihe dị ka otu puku na narị afọ isii ma ọ bụ asaa gara aga.NAbụ Ọma 69:31, o dere aha Chineke bụ Jehova nasụsụ GrikRuo ọtụtụ afọ, Ndịàmà Jehova nọ na-agụ nsụgharị Baịbụl dị iche iche. Anyị nọkwa na-ebipụta ha ma na-ekesara ha ndị mmadụ. Ka oge na-aga, anyị chọpụtara na ọ dị mma ka e nwee nsụgharị Baịbụl nke ga-enyere ndị mmadụ aka inweta ezi ihe ọmụma nke eziokwu, bụkwanụ ihe Chineke chọrọ ka mmadụ niile nweta. 1 Timoti 2:3, 4 Nihi ya, anyị malitere ịsụgharị Baịbụl nasụsụ Bekee. Nafọ 1950 kwa, anyị bidoro iwepụta akwụkwọ Baịbụl ụfọdụ nkeNsụgharị Ụwa Ọhụrụ.E ji asụsụ Bekee a na-asụ noge a dee ya. Ndị sụgharịrị ya etinyeghị okwu nke ha ma ọ bụkwanụ gbanwee ihe ọ bụla dị nasụsụ ndị mbụ e ji dee Baịbụl. Taa, a sụgharịala Baịbụl a nihe karịrị otu narị asụsụ na iri atọ.Ọ dị mma ka e nwee Baịbụl ga-adị mfe nghọta.Asụsụ ọ bụla na-eto eto. E jikwa asụsụ Bekee mgbe ochie siri ike nghọta dee ọtụtụ Baịbụl Bekee. Ihe ọzọ bụ na e nwetara ụfọdụ Akwụkwọ Nsọ ndị e dere noge ochie. Ndị sụgharịrị ha agbanweghị oké ihe na ha mgbe ha si nasụsụ Hibru, Arameik na Grik e ji dee Baịbụl ná mbụ sụgharịa ha. Nke a mere ka a ghọtakwuo ihe e kwuru na Baịbụl.Ọ dị mma ka e nwee Baịbụl ndị sụgharịrị ya na-agbanweghị ihe ọ bụla.Ndị nsụgharị Baịbụl kwesịrị ịsụgharị Okwu Chineke otú e si dee ya ná mbụ kama itinye okwu nke ha. Ma, nọtụtụ Baịbụl e nwere taa, ị gaghị ahụ aha Chineke, bụ Jehova.Ọ dị mma ka e nwee nsụgharị ga-akwanyere Chineke ùgwù, bụ onye e dere uche ya na Baịbụl.2 Samuel 23:2 NAkwụkwọ Nsọ ndị kacha mee ochie, aha Jehova pụtara ihe ruru ugboro puku asaa. Ihe e sere nokpuru ebe a bụ otu nime ebe aha Chineke gbara nAkwụkwọ Nsọ ndị ahụ. NáNsụgharị Ụwa Ọhụrụ,e dere aha Jehova nebe niile ahụ ọ dị nAkwụkwọ Nsọ ochie ndị ahụ. Abụ Ọma 83:18 Tupu anyị ebipụta Baịbụl a, anyị sara anya ná mmiri meere ya nchọnchọ ọtụtụ afọ. Nihi ya, e dere uche Chineke otú ọ ga-ekwe onye ọ bụla nghọta, ịgụ ya na-atọkwa ndị mmadụ ezigbo ụtọ. Ma è nwereNsụgharị Ụwa Ọhụrụnasụsụ ị na-asụ ma ọ bụ na e nweghị, gbalịa na-agụ Baịbụl, bụ Okwu Jehova, kwa ụbọchị.Jọshụa 1:8;Abụ Ọma 1:2, 3.Gịnị mere anyị ji kpebie iwepụtaNsụgharị Ụwa Ọhụrụ?Olee ihe onye chọrọ ịmata uche Chineke kwesịrị ịna-eme kwa ụbọchị?5 Olee Uru Ị Ga-erite ma Ị Bịa Ọmụmụ Ihe Anyị?AjentinaSiera LiọnBeljọmMaleshiaỌtụtụ ndị akwụsịla ịga chọọchị nihi na o nweghị ihe ha mụtara ná ndị nke ha garala aga, o nweghịkwa onye na-agba ha ume. Ma, olee ihe mere o ji dị mma ka ị na-abịa ọmụmụ ihe Ndịàmà Jehova? Oleekwa uru ị ga-erite ma ị na-abịa ya?Obi ga-adị gị ụtọ na gị na ndị hụrụ ibe ha nanya nọ.Noge ochie, Onye Kraịst ọ bụla nwere ọgbakọ ọ na-eso amụ ihe. Nọmụmụ ihe ndị ahụ, ha na-efe Chineke, na-amụ Akwụkwọ Nsọ, ma na-agba ibe ha ume. Ndị Hibru 10:24, 25 Ha gaa ọmụmụ ihe, obi na-eru ha ala na ha na ndị enyi ha nọ. 2 Ndị Tesalonaịka 1:3;3 Jọn 14 Anyị na-amụ ihe otú ahụ Ndị Kraịst oge ochie si amụ, obi na-adịkwa anyị ụtọ ka ha.Ị ga-amụta otú e si eme ihe Baịbụl kwuru.Noge ochie, ụmụ nwoke, ụmụ nwaanyị, na ụmụaka na-anọkọ mụọ Okwu Chineke. Otú ahụkwa ka anyị na-eme. Ndị ma akụzi ihe na-eji Baịbụl eme ka anyị ghọta otú anyị ga-esi na-eme ihe Okwu Chineke kwuru. Diuterọnọmi 31:12;Nehemaya 8:8 Onye ọ bụla bịara ọmụmụ ihe Ndịàmà Jehova nwere ike itinye ọnụ ma e nwee okwu ndị na-ege ntị ga-etinye ọnụ, o nwekwara ike soro bụọ abụ. Ha so nụzọ ndị anyị si ekwupụta olileanya anyị nwere na Chineke.Ndị Hibru 10:23.A ga-eme ka okwukwe i nwere na Chineke sikwuo ike.Mgbe Pọl onyeozi nọ nụwa, ọ gwara otu ọgbakọ, sị: Ọ na-agụsi m agụụ ike ịhụ unu, . . . ka anyị wee gbarịta ibe anyị ume, onye ọ bụla site nokwukwe nke ibe ya, ma nke unu ma nke m. Ndị Rom 1:11, 12 Anyị gaa ọmụmụ ihe, anyị na ụmụnna anyị na-akparịta. Nke a na-eme ka okwukwe anyị na-esikwu ike, obi esiekwa anyị ike ịna-eme ihe Baịbụl kwuru.Gbalịa bịa ọmụmụ ihe ọzọ anyị ga-enwe ka ị hụ na ihe ndị a anyị kwuru bụ eziokwu. Anyị ga-eji obi anyị niile nabata gị. Anyị anaghị ana ndị bịara ọmụmụ ihe anyị ụtụ ọ bụla.Olee ndị anyị na-amụ ihe ka ha?Olee uru ị ga-erite ma ị bịa ọmụmụ ihe anyị?6 Olee Uru Anyị Na-erite ma Anyị na Ụmụnna Anyị Na-akpakọrịta?MadagaskaNọọweeLebanọnỊtaliAnyị anaghị ahapụ ịga ọmụmụ ihe anyị ọ sọkwa ya ya bụrụ na Ụlọ Nzukọ Alaeze anyị dị ezigbo anya ma ọ bụkwanụ na ụzọ anyị ga-esi aga ya bụ oké ọhịa. Ma mmiri ọ na-ezo ma anwụ ọ na-acha, anyị na-aga ọmụmụ ihe. Gịnị mere Ndịàmà Jehova ji agba ụdị mbọ a a sịgodị na ike gwụrụ ha ma ọ bụkwanụ na ha nwere nsogbu nụbọchị ahụ?Ọ na-enyere anyị aka imeri nsogbu anyị.Mgbe Pọl onyeozi na-ekwu banyere ndị anyị na ha nọ nọgbakọ, ọ sịrị: Na-echebaranụ ibe unu echiche. Ndị Hibru 10:24 Ihe ọ na-ekwu ebe a bụ na anyị kwesịrị ịma ibe anyị nke ọma, marakwa ihe ha na ha na-alụ. Anyị gaa ọmụmụ ihe, anyị na ụmụnna anyị na-akpa nkata. Noge ahụ, anyị na-achọpụta na ụfọdụ nime ha enwetụla ụdị nsogbu ndị anyị nwere. Ha na-ejikwa oge ahụ gwa anyị otú anyị ga-esi merie nsogbu anyị otú hanwa meriri nke ha.Ọ na-eme ka anyị na ụmụnna anyị bụrụ ezigbo enyi.Anyị na ụmụnna anyị dị ná mma, ha bụkwa ezigbo ndị enyi anyị. Ọ bụghị naanị mgbe anyị gara ọmụmụ ihe ka anyị na ha na-akpakọrịta, anyị na-ewepụtakwa oge ka anyị na ha nọkọọ tụrụ ndụ. Olee uru anyị na-erite noge ahụ? Anyị na-achọpụtakwu àgwà ọma onye nke ọ bụla nwere, ya emee ka anyị hụkwuo ibe anyị nanya. E nwezie onye nime anyị nwere nsogbu, anyị agbatara ya ọsọ enyemaka ozugbo. Ilu 17:17 Ebe ọ bụ na anyị na ndị niile nọ nọgbakọ anyị na-akpa, o gosiri na anyị na-elekọta ibe anyị.1 Ndị Kọrịnt 12:25, 26.Gbalịa mete ndị na-eme uche Chineke enyi. Ebe ị ga-ahụ ụdị ndị enyi a bụ nọgbakọ Ndịàmà Jehova. Biko, ekwela ka ihe ọ bụla mee ka ị ghara ịna-abịa ọmụmụ ihe anyị.Olee uru ịga ọmụmụ ihe na-abara anyị?Olee ụbọchị ị ga-achọ ịbịa ọmụmụ ihe anyị?7 Olee Otú Anyị Si Amụ Ihe?Niu ZilandJapanYugandaLitueniaNoge ochie, Ndị Kraịst na-eji abụ na ekpere amalite ọmụmụ ihe. Ha na-agụkwa Akwụkwọ Nsọ ma kọwaa ya. Ha anaghị eme ụmụ ememme ndị a na-emegasị na chọọchị taa. 1 Ndị Kọrịnt 14:26 Anyịnwa na-amụkwa ihe otú ahụ.A na-eji Baịbụl akụziri anyị ihe ndị na-abara anyị uru.Ná ngwụcha izu ọ bụla, a na-enwe onye ga-eji nkeji iri atọ gwa ndị bịara ọmụmụ ihe okwu si na Baịbụl. A na-akpọ okwu ahụ ọ na-ekwuOkwu Ihu Ọha.Ọkà okwu ahụ ga-akọwa otú Chineke chọrọ ka anyị si na-akpa àgwà, kọwaakwa otú ihe Baịbụl kwuru si na-emezu noge anyị a. Ọ gụwa Baịbụl, ọ na-agwa mmadụ niile ka ha sapeta Baịbụl nke ha ma na-ele anya ebe ọ na-agụ. E kwuchaa okwu ihu ọha, anyị na-enwe ọmụmụ ihe ọzọ na-ewe otu awa. A na-akpọ yaỌmụmụ Ihe Ụlọ Nche.Anyị na-amụ otu isiokwu dị nỤlọ Ncheanyị nke a na-amụ amụ. Ọ na-abụ ajụjụ na azịza, onye ọ bụla nwekwara ike welie aka zaa ajụjụ. Ihe anyị na-amụta nọmụmụ ihe a na-enyere anyị aka ime ihe Baịbụl kwuru. Nụwa niile, ọgbakọ Ndịàmà Jehova dị ihe karịrị otu narị puku na puku iri. Isiokwu a mụrụ nebe a ka a ga-amụ nụwa niile.Anyị na-amụ otú e si akụziri ndị mmadụ Okwu Chineke.Tupu ngwụcha izu, anyị na-enwe ọmụmụ ihe a na-akpọOzi Anyị na Otú Anyị Si Ebi Ndụ.E kere ọmụmụ ihe a ụzọ atọ. Ọ bụ nakwụkwọ anyị bụUsoro Ihe Omume Ozi Anyị na Otú Anyị Si Ebi Ndụka e si enweta ihe a na-amụ nọmụmụ ihe a. A na-ebipụta akwụkwọ a kwa ọnwa. Ihe a na-akpọ omụmụ ihe nke mbụ bụ, Akụ Ndị Si nOkwu Chineke. Ọ na-enyere anyị aka ịghọtakwu ihe ndị e kwuru namaokwu Baịbụl ndị a gwara mmadụ niile nọ nọgbakọ gụọ nụlọ ha. Ọmụmụ ihe nke abụọ bụ, Mụtakwuo Izi Ozi Ọma nke Ọma. A na-eme ihe ngosi ndị na-enyere anyị aka ịmata otú anyị nwere ike isi kụziere ndị mmadụ Baịbụl nke ọma. Onyeisi oche ga-ekwu ihe ndị ọ chọpụtara ga-enyere mmadụ niile aka imekwu nke ọma ma ha na-agụ ihe ma ọ bụ na-akụziri ndị mmadụ ihe. 1 Timoti 4:13 Ihe a na-akpọ ọmụmụ ihe nke atọ bụ, Otú Ndị Kraịst Si Ebi Ndụ. Ọ na-enyere anyị aka ịmata otú anyị nwere ike isi na-eme ihe Baịbụl kwuru ná ndụ anyị kwa ụbọchị. A na-enwekwa ajụjụ na azịza ndị na-enyere anyị aka ịghọtakwu Baịbụl.Ọ bụrụ na ị bịa ọmụmụ ihe anyị, otú a ga-esi akụziri gị Baịbụl ga-amasị gị.Aịzaya 54:13.Gịnị na gịnị ka anyị na-amụ nọmụmụ ihe anyị?Olee ọmụmụ ihe nke ị ga-achọ ịbịa nizu a?8 Gịnị Mere Anyị Ji Eji Ejiji Dị Mma Aga Ọmụmụ Ihe Anyị?AịslandMeksikoGini-BisaụFilipinzLerugodị anya na foto Ndịàmà Jehova e sere na broshọ a. Ị chọpụtara na ha jiri ejiji dị mma nebe niile ha nọ nọmụmụ ihe ha? Ị ma ihe mere anyị ji eji ejiji dị mma otú ahụ?Ọ bụ maka na anyị na-akwanyere Chineke ùgwù.Ọ bụ eziokwu na mkpa Chineke anaghị abụcha ụdị ejiji anyị ji bịa ọmụmụ ihe, anyị kwesịrị iji ejiji otú ga-egosi na anyị na-akwanyere ma yanwa ma ụmụnna anyị ùgwù. 1 Samuel 16:7 Ọ bụrụ na anyị chọrọ ịga hụ onyeisi ala anyị, anyị ga-eji ejiji dị mma nihi ùgwù anyị na-akwanyere ya. Anyị kwesịkwara ịna-eme otú ahụ mgbe anyị na-aga ọmụmụ ihe. Otú anyị si jie ejiji ga-egosi ma ànyị na-akwanyere Jehova ùgwù, bụ onye Baịbụl kpọrọ Eze mba niile. Jeremaya 10:7 Ọ ga-egosikwa ma ànyị ji ebe anyị na-anọ efe ya kpọrọ ihe.Ọ bụ maka na anyị na-eme ihe Baịbụl kwuru.Baịbụl gwara Ndị Kraịst ka ha na-eji ejiji ga-egosi na ha na-emeru ihe nókè, bụrụkwa ndị uche ha zuru okè. 1 Timoti 2:9, 10 Mmadụ iji ejiji nke ga-egosi na ọ na-emeru ihe nókè pụtara na ọ gaghị eyi efe tapaara ya nahụ ma ọ bụkwanụ nke ndị mmadụ ga na-ahụ ihe o yi nime. Inwe uche zuru okè ga-enyekwara onye ahụ aka ịna-eyi efe dị mma nanya. Ma, ihe a na-ekwu ebe a abụghị na anyị enweghị ike iyi efe masịrị anyị. Ọ bụrụ na anyị ejie ejiji dị mma, o nwere ike chọọ ozizi Onye Nzọpụta anyị mma, nyekwa ya otuto. Taịtọs 2:10;1 Pita 2:12 Anyị jie ejiji dị mma gaa ọmụmụ ihe, anyị na-eme ka ndị ọzọ ghara ileda ofufe anyị na-efe Jehova anya.Ekwela ka okwu gbasara efe mee ka ị ghara ịbịa ọmụmụ ihe anyị. Ihe na-ekpebi ma efe ọ dị mma iji bịa ọmụmụ ihe abụghị otú ọ maruru ná mma ma ọ bụkwanụ ego ole a zụrụ ya. Ọ bụrụhaala na ọ dị ọcha, dịkwa mma nanya, i nwere ike iyi ya bịa.Gịnị mere anyị ji eji ejiji dị mma aga ọmụmụ ihe anyị?Gịnị ka Baịbụl kwuru, nke ga-enyere anyị aka ịma ụdị ejiji anyị kwesịrị ịna-eji?9 Olee Otú Kacha Mma Anyị Ga-esi Na-akwadebe Ọmụmụ Ihe?KambodiaYukrenỌ bụrụ na gị na Onyeàmà Jehova na-amụ Baịbụl, anyị ma na ị na-ebu ụzọ mụọ ihe unu chọrọ ịmụ. Ka i nwee ike ịghọta ihe a ga-amụ nọmụmụ ihe anyị, ọ dịkwa mma ka ị na-eme otú ahụ. Ọ bụrụ na anyị ana-amụ ihe a ga-amụ nọmụmụ ihe tupu anyị agawa, ọ ga-abara anyị ezigbote uru.Kpebie mgbe ị ga-amụ ihe na ebe ị ga-anọ amụ ya.Olee mgbe obi gị na-aka adị nihe ị na-amụ? Ọ bụ nisi ụtụtụ tupu ị gawa ọrụ ka ọ bụ nabalị mgbe ụmụ gị labara? Ọ bụrụgodị na ọ na-esiri gị ike ịmụte ihe aka, kpebie nkeji ole ị ga-eji na-amụ ihe, hụkwa na i ji nkeji ole ahụ na-amụ ya. Nọrọ ebe ụzụ na-adịghị, gbanyụọkwa redio, televishọn, na ekwentị gị ka ha ghara ịdọpụ gị uche. Ọ bụrụ na i kpee ekpere tupu ị mụwa ihe, ọ ga-eme ka obi gị dịrị nihe ị na-amụ. Ị gaghịkwa na-eche gbasara nsogbu dịịrị gị.Ndị Filipaị 4:6, 7.Kaa ihe nazịza ya, jikerekwa ịza ajụjụ.Buru ụzọ ghọta ihe isiokwu ị chọrọ ịmụ na-ekwu. Chebara ya echiche. Chọpụta ihe jikọrọ isiokwu ahụ na isiokwu nta ndị dị na ya. Leruo foto ndị e sere na ya anya. Chebarakwa ajụjụ ndị a jụrụ ná ngwụcha isiokwu ahụ echiche. I mechazie, gụọ paragraf nke ọ bụla, leekwa ma ị ga-azali ajụjụ paragraf ahụ. Gụọ amaokwu Baịbụl ndị dị na ya, chebakwara otú ha si daba nisiokwu ị na-amụ echiche. Ọrụ Ndịozi 17:11 Ọ bụrụ na ị chọta ebe azịza ajụjụ paragraf ahụ dị, kaa ya ihe. I nwere ike kaa okwu ole na ole dị ebe ahụ ihe, ka ọ ga-abụ i lee ya anya, gị echeta azịza ahụ. I ruzie nọmụmụ ihe, i nwere ike welie aka ma a jụọ ajụjụ ahụ. A kpọzie gị, gị azaa ya ná nkenke.Ọ bụrụ na ị na-amụ isiokwu a ga-amụ nizu ọ bụla, a ga-enwe ihe ọhụrụ ị ga-amụta na Baịbụl. Nwayọọ nwayọọ otú ahụ, ị ga-eji Okwu Chineke kwajuo ụlọ akụ gị.Matiu 13:51, 52.Olee otú ị ga-esi na-akwadebe ọmụmụ ihe tupu ị gawa?Gịnị ka i nwere ike ime iji hụ na ị zara ajụjụ nọmụmụ ihe?10 Gịnị Bụ Ofufe Ezinụlọ?Saụt KoriaBrazilỌstreliaGiniKemgbe ụwa, Jehova chọrọ ka ezinụlọ ọ bụla na-anọkọ na-ekwurịta gbasara ya. Ha na-eme otú ahụ, ya na ha ga-adịkwu ná mma, udo adịrịkwa nezinụlọ ahụ. Diuterọnọmi 6:6, 7 Ọ bụ ya mere ezinụlọ Ndịàmà Jehova ọ bụla ji ewepụta otu mgbede nizu ọ bụla iji nọkọọ fee Chineke. Noge ahụ, ha na-ekwurịta gbasara otú ezinụlọ ha ga-esi na-emekwu uche Chineke. Ọ naghịkwa abụ oge ha ji akpasu ibe ha iwe. Ọ bụrụgodị na ọ bụ naanị gị bi, ị ga-eji oge ahụ na-amụ ihe ọ bụla ị chọrọ ịmụ gbasara Chineke.Ọ bụ oge anyị ji abịarukwu Jehova nso.Baịbụl kwuru, sị: Bịaruonụ Chineke nso, ọ ga-abịarukwa unu nso. Jems 4:8 Anyị na-amatakwu ụdị onye Jehova bụ ma anyị gụọ Baịbụl gụta otú o si mesoo ndị mmadụ noge ochie. Ụzọ dị mfe i nwere ike isi malite ofufe ezinụlọ bụ gị na ndị ezinụlọ unu ịnọkọ gụọ Baịbụl, onye gụọ ibe ya agụọ. Unu nwedịrị ike gụọ ebe e kwuru ka a gụọ nỌmụmụ Ihe Ozi Anyị na Otú Anyị Si Ebi Ndụ nizu ahụ. E nwere ike gwa onye nke ọ bụla ebe ọ ga-agụ tupu ụbọchị ahụ unu ga-enwe ofufe ezinụlọ. Ụbọchị ahụ ruzie, unu gụchaa ebe ahụ unu chọrọ ịgụ, onye ọ bụla ekwuo ihe ọ mụtara.Ọ bụ oge na-eme ka ndị ezinụlọ na ibe ha na-adịkwu ná mma.Ofufe ezinụlọ na-eme ka di na nwunye ma ọ bụkwanụ nne na nna na ụmụ ha na-adịkwu ná mma. Oge ahụ kwesịrị ịbụ oge na-eme onye ọ bụla obi ụtọ nezinụlọ, nke na ha ga na-atụ anya ka o ruwe eru. Mgbe ndị nne na nna na-ekpebi ihe a ga-amụ, ha kwesịrị iburu afọ ole ụmụ ha dị nobi. Ha nwere ike si nỤlọ Nchema ọ bụ naTeta!ma ọ bụkwanụ na jw.orgig họrọ isiokwu ga-abara ụmụ ha uru. Unu na ụmụ unu nwere ike kwurịta nsogbu ha nwere nụlọ akwụkwọ na otú ha ga-esi merie ya. Unu nwekwara ike ile otu nime ihe ndị e gosiri nIhe Omume Tiivi Ndịàmà Jehovah dị na tv.jw.org. Unu lechaa ya, unu ekwurịta ihe ndị unu mụtara na ya. Unu nwere ike mụọ abụ a ga-abụ nọmụmụ ihe. Ọ ga-adịkwa mma ma unu chọrọ ihe ụfọdụ unu ga-eji megharịa ọnụ ma unu nwechaa ofufe ezinụlọ.Ọ bụrụ na ezinụlọ unu ejiri oge a pụrụ iche na-efe Jehova kwa izu, ịmụ Okwu Chineke ga na-atọ unu ụtọ. Chineke ga-agọzikwa mbọ unu na-agba.Abụ Ọma 1:1-3.Gịnị mere anyị ji ewepụta oge anyị ji enwe ofufe ezinụlọ?Gịnị ka ndị nne na nna nwere ike ime ka ofufe ezinụlọ na-atọ ndị ezinụlọ ha ụtọ?11 Gịnị Mere Anyị Ji Aga Mgbakọ?MeksikoJamanịBọtswanaNikaraguaỊtaliOlee ihe mere ihu ji bụrụ ndị e sere na peeji a ọchị ọchị? Ha nọ mgbakọ Ndịàmà Jehova. Chineke nyere ụmụ Izrel iwu ka ha na-aga mgbakọ ugboro atọ nafọ. Obi na-adị ha ụtọ ịga mgbakọ ndị ahụ. Taa, ọ na-adịkwa anyị ka oge anyị ga-aga mgbakọ mee ruwe eru. Diuterọnọmi 16:16 Anyị na-enwe mgbakọ atọ nafọ. Otu bụmgbakọ ukwu.Ọ na-ewe abalị atọ. Mgbakọ abụọ ndị ọzọ bụmgbakọ sekit.Ọ na-ewe otu ụbọchị, ma a na-enwe ya ugboro abụọ nafọ. Olee uru ịga mgbakọ ndị a na-abara anyị?Ha na-eme ka anyị matakwuo ụmụnna anyị.Aṅụrị na-eju ụmụ Izrel obi ma ha nọrọ netiti ìgwè ndị zukọrọ ọnụ na-eto Jehova. Anyịnwa na-enwekwa obi ụtọ ma anyị na ụmụnna anyị zukọta ná mgbakọ na-efe Jehova. Abụ Ọma 26:12;111:1 Anyị bịa mgbakọ ndị a, anyị na ụmụnna anyị ndị si ọgbakọ dị iche iche ma ọ bụ ndị si mba ndị ọzọ na-akpakọrịta. Ihe ọzọ na-eme anyị obi ụtọ bụ na anyị na ụmụnna anyị na-erikọ nri ma a gbasaa nnọkọ nke ụtụtụ. Ọrụ Ndịozi 2:42 Ná mgbakọ ọ bụla anyị gara, anyị na-ahụ ihe na-eme ka obi sikwuo anyị ike na anyị hụrụ ụmụnna anyị dum nanya.1 Pita 2:17.Ha na-enyere anyị aka ime uche Chineke.Uru ọzọ ụmụ Izrel na-erite ma ha gaa mgbakọ bụ na a na-akọwara ha Okwu Chineke nke ọma, ha aghọta ya. Nehemaya 8:8,12 Anyịnwa na-ejikwa ihe ndị a na-akụziri anyị ma anyị gaa mgbakọ akpọrọ ihe. Ihe a na-atụle ná mgbakọ nke ọ bụla na-abụ ihe si na Baịbụl. A na-ekwu okwu dị iche iche, ndị mmadụ na-apụtakwa kọọ otú ha si merie nsogbu ha nwere, mgbe ụfọdụkwa ha egosi ndị bịaranụ otú ihe ahụ si mee. Ihe a niile na-enyere anyị aka ịna-eme uche Chineke. A na-akọkwara anyị otú ụmụnna anyị si na-agba mbọ ife Chineke noge a ihe siri ezigbo ike. Nke a na-emekwa ka anyị kpebisikwuo ike ịna-eme uche Chineke. Anyị gaa mgbakọ ukwu, a na-enwe ndị na-apụta mee ihe anyị na-akpọ Ihe Nkiri. Ọ na-abụkarị akụkọ si na Baịbụl. Ihe nkiri ahụ na-enyere ndị bịara mgbakọ ahụ aka ịghọtakwu otú ihe ahụ a kọrọ na Baịbụl si mee na ihe anyị kwesịrị ịmụta na ya. Ná mgbakọ ọ bụla anyị gara, a na-eme ndị nyeferela Chineke onwe ha baptizim.Gịnị mere aṅụrị ji eju anyị obi ma anyị gaa mgbakọ?Olee uru ị ga-erite ma ị bịa mgbakọ anyị?12 Olee Otú E Si Hazie Ozi Ọma Anyị Na-ekwusa?SpenBelarusHọng KọngPeruuObere oge tupu Jizọs anwụọ, ọ gwara ndị na-eso ụzọ ya, sị: A ga-ekwusakwa ozi ọma nke a nke alaeze nelu ụwa dum mmadụ bi ka ọ bụrụ àmà nye mba niile; mgbe ahụkwa ka ọgwụgwụ ga-abịa. Matiu 24:14 Ma, olee otú a ga-esi kwusaa ozi ọma ahụ nụwa niile? Ọ bụ ma e kwusaa ya otú ahụ Jizọs si kwusaa ya mgbe ọ nọ nụwa.Luk 8:1.Anyị na-agba mbọ gakwuru ndị mmadụ nụlọ ha.Jizọs kụziiri ndị na-eso ụzọ ya ka ha na-ekwusa ozi ọma Alaeze Chineke site nụlọ ruo nụlọ. Matiu 10:11-13;Ọrụ Ndịozi 5:42;20:20 A gwara Ndị Kraịst oge ochie ebe ha ga-aga zie ozi ọma. Matiu 10:5, 6;2 Ndị Kọrịnt 10:13 Notu aka ahụ taa, a haziri otú anyị ga-esi na-ekwusa ozi ọma Alaeze Chineke ahazi. Ọgbakọ ọ bụla nwekwara ebe ha na-ekwusa ozi ọma. Nke a na-enyere anyị aka ikwusara ndị mmadụ ozi ọma na ịgbara ha àmà nke ọma otú ahụ Jizọs gwara anyị mee.Ọrụ Ndịozi 10:42.Anyị na-agbalị gakwuru ndị mmadụ ebe ọ bụla anyị nwere ike ihu ha.Jizọs ziri ndị mmadụ ozi ọma nebe ọ bụla ọ hụrụ ha. O nwedịrị ndị ọ nọ nikpere mmiri zie ozi ọma, nweekwa onye nke o ziri ozi ọma mgbe ọ bịara isere mmiri nolulu mmiri. Mak 4:1;Jọn 4:5-15 Anyịnwakwa na-ezi ndị mmadụ ozi ọma nebe ọ bụla anyị hụrụ ha, ma ọ bụ nokporo ámá ma ọ bụ nebe ha na-anọ achụ afọ ha ma ọ bụkwanụ nebe ha na-anọkarị atụrụ ndụ. Anyị na-ejidị ekwentị ezi ndị mmadụ ozi ọma. Anyị anaghịkwa agbachi nkịtị ghara izi ndị agbata obi anyị na ndị ọrụ ibe anyị ozi ọma ma ihe a ga-eji zie ha ozi ọma mee. Anyị na-agbakwa mbọ zie ụmụ akwụkwọ ibe anyị ozi ọma nụlọ akwụkwọ. Anyị esila ụzọ ndị a niile kwusaara ọtụtụ ndị nụwa ozi ọma banyere nzọpụta.Abụ Ọma 96:2.Ò nwere onye i chetara i nwere ike izi ozi ọma, kọọrọ ya ihe Alaeze Chineke ga-emere ya nọdịnihu? Ọ bụrụ na e nwere, gakwuru ya ozugbo.Olee ozi ọma e kwesịrị ikwusa?Olee otú o si bụrụ na Ndịàmà Jehova na-ekwusa ozi ọma otú ahụ Jizọs si kwusaa ya?13 Ònye Bụ Ọsụ Ụzọ?KanadaỌ na-aga ozi ụlọ nụlọỌ na-amụrụ mmadụ iheỌ na-amụ iheJizọs bụ ọsụ ụzọ nụdị nke ya, nihi na Chineke zitere ya nụwa ka ọ bịa zie ndị mmadụ ozi ọma. Ọ bụrụ na ha anabata ozi ọma ahụ, a ga-azọpụta ha. Matiu 20:28 Taa, ndị na-eso ụzọ ya na-eme ụdị ihe ahụ o mere. Ha na-aga na-eme ka ndị mmadụ bụrụ ndị na-eso ụzọ Jizọs. Matiu 28:19, 20 Ụfọdụ nime ha aghọọla ndị anyị na-akpọ ndị ọsụ ụzọ oge niile.Ọsụ ụzọ bụ onye na-ekwusa ozi ọma mgbe niile.Ndịàmà Jehova niile na-ekwusa ozi ọma Alaeze Chineke. Ma, ụfọdụ nime ha ahaziela oge ha ka ha nwee ike ịbụndị ọsụ ụzọ oge niile.Ha na-eji awa iri asaa aga ozi ọma kwa ọnwa. Ọtụtụ nime ha anaghị eji ụbọchị niile dị nizu achụ afọ ha, ka ha nwee ike na-aga ozi ọma otú ha chọrọ. A na-ahọrọ ụfọdụ nime ha ka ha bụrụndị ọsụ ụzọ pụrụ iche.A họrọ ha, e ziga ha nebe a na-enwechaghị ndị na-ekwusa ozi ọma. Ha na-eji otu narị awa na iri atọ ma ọ bụ karịa aga ozi ọma kwa ọnwa. Ndị ọsụ ụzọ anaghị achụ ihe onwunwe ka à na-anwụ anwụ. Ihe ọ bụla ha nwere na-eju ha afọ. Obi na-esikwa ha ike na Jehova ga-egboro ha mkpa ha. Matiu 6:31-33;1 Timoti 6:6-8 Ndị na-enweghị ike ịbụ ndị ọsụ ụzọ oge niile ma ọ bụ ndị ọsụ ụzọ pụrụ iche nwere ike bụrụndị ọsụ ụzọ inyeaka.Ha na-eji iri awa atọ ma ọ bụ iri awa ise aga ozi ọma nọnwa.Ọsụ ụzọ hụrụ Chineke na ụmụ mmadụ nanya.Mgbe Jizọs nọ nụwa, ọ chọpụtara na e nwere ọtụtụ ndị chọrọ ịma banyere Jehova na nzube ya. Anyị chọpụtakwara otu ihe ahụ taa. Mak 6:34 Ma, Jehova akụzierela anyị otú anyị ga-esi na-enyere ha aka ka ha nwee nchekwube na ihe ga-adị mma nọdịnihu. Ọ bụ otú ọsụ ụzọ si hụ ndị agbata obi ya nanya mere o ji eji oge ya na ike ya ekwusara ha ozi ọma Alaeze Chineke. Matiu 22:39;1 Ndị Tesalonaịka 2:8 Ihe a niile ọ na-eme na-enye aka eme ka okwukwe ya sikwuo ike, ya na Chineke adịrịkwuo ná mma. Ọ na-emekwa ka obi na-adị ya ụtọ.Ọrụ Ndịozi 20:35.Ònye bụ ọsụ ụzọ?Olee ihe na-eme ka mmadụ kpebie na ya ga-abụ ọsụ ụzọ oge niile?14 Olee Ụlọ Akwụkwọ Ndị Ọsụ Ụzọ Na-agagasị?AmerịkaỤlọ Akwụkwọ Gilied. Ọ dị na Patasịn, Niu YọkPanamaIhe e ji mara Ndịàmà Jehova kemgbe ụwa bụ na a na-azụ ha ka ha nwee ike ịna-ekwusa ozi ọma nke ọma. E nwere ụfọdụ ụlọ akwụkwọ pụrụ iche ndị ọsụ ụzọ na-aga ka ha nwee ike jezuo ozi ha.2 Timoti 4:5.Ụlọ Akwụkwọ Ndị Ọsụ Ụzọ.Ọ na-abụ o ruo otu afọ mmadụ malitere ịsụ ụzọ oge niile, ya agaa ụlọ akwụkwọ a nỤlọ Nzukọ Alaeze dị ya nso. Abalị isii ka a na-aga ụlọ akwụkwọ a. Ọ na-enyere ọsụ ụzọ aka ịbịarukwu Jehova nso, ịmata otú ọ ga-esi na-ezi ozi ọma nke ọma nakwa ịnọgidesi ike nozi ya.Ụlọ Akwụkwọ Maka Ndị Na-ekwusa Ozi Ọma Alaeze.Ọ bụ ndị bụterela ọsụ ụzọ aka na-aga ụlọ akwụkwọ a. Ọ bụ ọnwa abụọ ka a na-aga ya. Ha na-abụ ndị dị njikere ịhapụ obodo ha gaa ebe ọ bụla a ga-eziga ha. Ha na-ekwu ihe ahụ Aịzaya kwuru. Ọ sịrị, Lee m! Ziga m. Ha sikwa otú ahụ na-eṅomi Jizọs Kraịst bụ onye kacha zie ozi ọma nụwa. Aịzaya 6:8;Jọn 7:29 Ịkwaga ebe ọzọ nwere ike ịpụta na onye ahụ ga-agbanwe otú o si ebi ndụ. Omenala na nri ndị obodo ebe ọ na-aga nwekwara ike ịdị ezigbo iche na nke ha. O nwekwara ike ịbụ na ọ ga-amụ asụsụ ọhụrụ ka o nwee ike izi ndị obodo ahụ ozi ọma. Ụlọ akwụkwọ a na-enyere ndị ọsụ ụzọ aka ịmụta ihe ndị ga-abara ha uru nebe a ga-eziga ha, nyekwara ha aka inwe nkà ndị ga-eme ka ha baara Jehova na ọgbakọ ya uru. Ndị na-aga ya bụ ụmụnna nwoke ndị lụrụla nwaanyị na ndị nwunye ha, ụmụnna nwoke na-alụbeghị nwaanyị nakwa ụmụnna nwaanyị ndị na-alụbeghị di. Ha na-abụkwa ndị nọ nagbata iri afọ abụọ na atọ na iri afọ isii na ise.Ụlọ Akwụkwọ Gilied.Gilied bụ okwu Hibru. A sụgharịa ya, ọ pụtara Nnukwute Ihe Àmà. Kemgbe a malitere ụlọ akwụkwọ a nafọ 1943, ihe karịrị puku mmadụ asatọ gụrụla akwụkwọ nỤlọ Akwụkwọ Gilied agbaala nnukwute àmà ruo nsọtụ ụwa. Àmà ndị ha gbara rụpụtakwara ọtụtụ ihe ọma. Ọrụ Ndịozi 13:47 O nweghị ọgbakọ Ndịàmà Jehova dị na Peruu mgbe mbụ e zigara ndị ozi ala ọzọ ebe ahụ. Ma ugbu a, e nweela ihe karịrị otu puku ọgbakọ nebe ahụ. Mgbe mbụ ndị ozi ala ọzọ rutere Japan, Ndịàmà Jehova erughị mmadụ iri nebe ahụ. Ma ugbu a, ha akarịala narị puku abụọ. Ọnwa ise ka a na-aga ụlọ akwụkwọ a. Ndị gara ya na-eji ọnwa ise ahụ amụ Baịbụl nke ọma. Ndị na-aga ụlọ akwụkwọ a bụ ndị ọsụ ụzọ pụrụ iche, ndị na-eje ozi nala ọzọ, ndị na-eje ozi na Betel nakwa ndị nlekọta sekit. Ihe a na-akụziri ha nụlọ akwụkwọ a bụ ihe ga-enyere ha aka ime ka ọrụ ikwusa ozi ọma na-aga nihu.Olee uru Ụlọ Akwụkwọ Ndị Ọsụ Ụzọ bara?Olee ndị na-aga Ụlọ Akwụkwọ Maka Ndị Na-ekwusa Ozi Ọma Alaeze?15 Olee Ọrụ Ndị Okenye Na-arụ nỌgbakọ Anyị?FinlandHa na-akụzi iheHa na-eleta anyịHa na-ezi ozi ọmaAnyị enweghị ndị ụkọchukwu. Kama, anyị nwere ndị a na-akpọ ndị okenye. Noge ndịozi Jizọs, a na-ahọpụta ụmụ nwoke ndị na-eme ihe Baịbụl kwuru ka ha na-elekọta ma na-azụ ọgbakọ Chineke dị ka atụrụ. Ọ bụkwa otú ahụ ka anyịnwa na-eme. Ọrụ Ndịozi 20:28 Ndị okenye a na Chineke dị nezigbo mma. Ha ji obi ha dum na-azụ anyị, a naghị amanye ha amanye. Ha jikwa ịnụ ọkụ nobi elekọta atụrụ Chineke, ọ bụghị nihi na ha hụrụ uru aghụghọ nanya. 1 Pita 5:1-3 Olee ọrụ ha na-arụrụ anyị?Ha na-elekọta anyị.Ndị okenye na-eji Baịbụl agwa anyị ihe anyị kwesịrị ime. Ha na-enyekwara anyị aka ka anyị na Jehova dịrị ná mma. Ha ma na ọrụ a Chineke nyere ha dị mkpa. Nihi ya, ha anaghị eji aka ike emeso anyị ihe. Kama, ha na-agbalị ịhụ na obi dị anyị mma. 2 Ndị Kọrịnt 1:24 Onye na-azụ atụrụ na-eleru atụrụ nke ọ bụla o nwere anya nke ọma. Otú ahụkwa ka ndị okenye na-eme. Ha na-agbalị ịma onye ọ bụla nọ nọgbakọ anyị.Ilu 27:23.Ha na-akụziri anyị otú anyị ga-esi na-eme uche Chineke.Nizu ọ bụla, ndị okenye na-akụziri anyị Okwu Chineke ma anyị gaa ọmụmụ ihe. Ihe ndị ahụ ha na-akụziri anyị na-eme ka okwukwe anyị nwere na Chineke sikwuo ike. Ọrụ Ndịozi 15:32 Ha anaghị eji ozi ọma egwu egwu. Ha soro anyị na-aga ozi ọma, ha na-akụziri anyị otú dị iche iche e si ezi ozi ọma.Ha na-agba anyị ume.Ndị okenye na-enyere onye nke ọ bụla nime anyị aka ka ya na Chineke dịrị ná mma. Ka ha nwee ike ime ya, ha nwere ike leta mmadụ nụlọ ya. Ha nwekwara ike nọrọ nỤlọ Nzukọ Alaeze jiri Baịbụl gbaa onye ahụ ume ma kasie ya obi.Jems 5:14, 15.Ọ bụghị naanị ọrụ ọgbakọ ka ndị okenye na-arụ. Ọtụtụ nime ha nwere ezinụlọ ha na-elekọta. Ha na-arụkwa ọrụ ha ji akpa afọ ezinụlọ ha. Ihe a niile na-eme ka ha ghara ịna-enwecha efe. Neziokwu, ha na-arụsị ọrụ ike, anyị kwesịkwara ịna-akwanyere ha ezigbo ùgwù.1 Ndị Tesalonaịka 5:12, 13.Olee ọrụ ndị okenye na-arụ nọgbakọ?Olee ihe ndị okenye na-eme iji gosi na ha hụrụ anyị nanya?16 Olee Ọrụ Ndị Ohu Na-eje Ozi Na-arụ?MianmaaHa na-akụzi iheHa na-ahazi ndị pụtara ozi ọmaHa na-edewe Ụlọ Nzukọ Alaeze ọchaBaịbụl kwuru na e nwere ụzọ ndị nwoke abụọ na-arụrụ ọgbakọ ọrụ. Ha bụ ndị nlekọta ya bụ, ndị okenye na ndị ohu na-eje ozi. Ndị Filipaị 1:1 Nọgbakọ ọ bụla, a na-enwekarị ndị okenye na ndị ohu na-eje ozi. Olee ọrụ ndị ohu na-eje ozi na-arụ?Ha na-enyere ndị okenye aka.Ndị ohu na-eje ozi na Jehova dị nezigbo mma. Ha kwesịrị ntụkwasị obi, dịrịkwa uchu. Ụfọdụ nime ha bụ ndị na-eto eto, ụfọdụkwa abụrụ ndị torola eto. Ha na-arụ ọrụ ndị dị mkpa nọgbakọ, bụ ndị na-eme ka ihe na-aga siriri werere. Ọrụ ha na-abụkarịkwa ọrụ e ji ọkpụkpụ aka arụ. Ọrụ ndị a ha na-arụ na-eme ka ndị okenye nwee ike ilekwasị anya nịkụzi ihe na ilekọta ọgbakọ.Ha na-arụ ọrụ ndị bara uru.Ụfọdụ ndị ohu na-eje ozi bụ ndị atendantị. Ha na-anabata ndị bịara ọmụmụ ihe. Ndị ọzọ na-elekọta ígwè e ji ekwu okwu. E nwekwara ndị nke na-ahụ maka akwụkwọ anyị, nweekwa ndị nke na-ahụ maka ego ọgbakọ. Ụfọdụkwa na-ahụ maka ebe ọgbakọ na-aga ekwusa ozi ọma. Ndị ohu na-eje ozi na-enyekwa aka edewe Ụlọ Nzukọ Alaeze ọcha. Ndị okenye nwere ike gwa ụfọdụ nime ha ka ha gaa na-enyere ndị agadi nọ nọgbakọ aka. Neziokwu, ha na-eji obi ha niile arụ ụdị ọrụ ọ bụla a gwara ha rụọ. Ọ bụ ya mere ndị ọzọ nọ nọgbakọ ji akwanyere ha ùgwù.1 Timoti 3:13.Ha na-akpa àgwà e ji mara ezigbo Ndị Kraịst.Ihe mere e ji ahọpụta ndị ohu na-eje ozi bụ na ha na-akpa àgwà ọma ndị e ji mara ezigbo Ndị Kraịst. Ha na-eme ka okwukwe anyị sikwuo ike ma ha na-ezi anyị ihe nọgbakọ. Otú ha si agachi ozi ọma anya na-eme ka anyị jiri ịga ozi ọma kpọrọ ihe. Ha anaghị agba ihe ndị okenye kwuru ụkwụ. Nke a na-eme ka ọgbakọ dịrị notu, ndị nọ na ya ana-enwekwa obi ụtọ. Ndị Efesọs 4:16 Ka oge na-aga, hanwa nwekwara ike ịbụ ndị okenye.Olee ụdị ndị ndị ohu na-eje ozi bụ?Olee otú ndị ohu na-eje ozi si enye aka eme ka ihe na-aga siriri werere nọgbakọ?17 Gịnị Bụ Ọrụ Ndị Nlekọta Sekit?MalawiHa na-ahazi ndị pụtara ozi ọmaHa na-eso anyị aga ozi ọmaHa na ndị okenye na-enwe nnọkọNAkwụkwọ Nsọ Grik nke Ndị Kraịst, e kwuru ọtụtụ ihe gbasara Banabas na Pọl onyeozi. Ha bụ ndị okenye, ndị na-aga eleta ọgbakọ ndị e nwere noge ahụ. Gịnị mere ha ji aga eleta ha? Ọ bụ maka na ha chọrọ ka ụmụnna ndị nọ nọgbakọ ndị ahụ na Chineke na-adị ná mma. Pọl gwara Banabas ka ha laghachi gaa leta ụmụnna, ka ha hụ otú ha mere. Ha abụọ kwo maka ileta ụmụnna ha gaa ebe ndị dị ezigbo anya. Nọgbakọ ọ bụla ha ruru, ha agbaa ụmụnna ha ume ma mee ka okwukwe ha sikwuo ike. Ọrụ Ndịozi 15:36 Ọ bụkwa otu ihe ahụ mere ndị anyị na-akpọ ndị nlekọta na-ejegharị ejegharị ji aga eleta ọgbakọ anyị taa.Ha na-abịa agba anyị ume.Onye nlekọta sekit ọ bụla na-aga eleta ihe dị ka ọgbakọ iri abụọ. Ọ na-eleta ọgbakọ nke ọ bụla ugboro abụọ nafọ. Ọ na-anọkwa otu izu ma ọ gaa ileta ha. Anyị na-amụta ọtụtụ ihe naka ha nakwa naka ndị nwunye ha, ma ọ bụrụ na ha lụrụ nwaanyị. Ha na ndị nwunye ha na-agbalị ịmata ma ndị na-eto eto ma ndị agadi nọ nọgbakọ. Ha na-esokwa anyị aga ozi ọma. Ha na-eso ndị okenye aga eleta ụmụnna ndị e kwesịrị inyere aka. Ihe ndị ha na-akụziri anyị ma ha bịa ileta anyị na ihe ha na-akụzi ma anyị gaa mgbakọ na-agba anyị ume.Ọrụ Ndịozi 15:35.Ha hụrụ mmadụ niile nọ nọgbakọ nanya.Ha na-enyere ọgbakọ aka ka ha na-eme nke ọma nofufe Chineke. Ha bịa ileta ọgbakọ, ha na ndị okenye na ndị ohu na-eje ozi na-anọkọ leba anya notú ihe si na-aga. Ha na-agwakwa ha ihe ndị ha ga-eme ka ha nwee ike na-arụkwu ọrụ ha nke ọma. Ha na-agwa ndị ọsụ ụzọ ihe ndị ga-enyere ha aka ịna-aga ozi ha nke ọma. Ha na-agbakwa mbọ mata ndị ọhụrụ na-abịa ọmụmụ ihe anyị ma chọpụta otú ha si na-eme nọgbakọ. Ndị nlekọta na-ejegharị ejegharị na-eji obi ha niile arụ ọrụ ha. Baịbụl kpọrọ ha ndị ọrụ ibe anyị maka ọdịmma anyị. 2 Ndị Kọrịnt 8:23 Anyị kwesịrị iṅomi okwukwe ha.Ndị Hibru 13:7.Gịnị mere ndị nlekọta sekit ji aga eleta ọgbakọ?Olee ihe i nwere ike ime ka ọbịbịa ha baara gị uru?18 Olee Otú Anyị Si Agbatara Ụmụnna Anyị Ọsọ Enyemaka ma Ha Nwee Ọdachi?Dọminikan RipọblikJapanHeitiE nwee ọdachi nobodo, Ndịàmà Jehova na-agbatara ụmụnna ha ọsọ enyemaka ozugbo. Ihe a anyị na-eme na-egosi na anyị hụrụ ibe anyị nanya neziokwu. Jọn 13:34, 35;1 Jọn 3:17, 18 Olee otú anyị si enyere ụmụnna anyị aka?Anyị na-atụkọtara ha ego.Noge ndịozi Jizọs, e nwere mgbe ụnwụ kpara obodo Judia aka ọjọọ. Ndị Kraịst nọ nAntiọk atụkọta ego, zigara ụmụnna ha nọ na Judia. Ọrụ Ndịozi 11:27-30 Taakwa, anyị nụ na ihe na-esiri ụmụnna anyị nọ nobodo ọzọ ike, anyị na-atụkọta ihe nọgbakọ anyị dị iche iche, zigara ha.2 Ndị Kọrịnt 8:13-15.Anyị na-ewepụta onwe anyị rụọrọ ha ọrụ.Ndị okenye ndị nọ nobodo ahụ njinji jiri na-agba mbọ mata ebe ụmụnna niile nọ nakwa otú ha mere. A na-ahọpụta ụmụnna ndị ga na-ekesa nri, mmiri ọṅụṅụ, uwe, na ọgwụ ndị e ziteere ụmụnna anyị. Ha na-ahụkwa na ndị nke na-enwekwaghị ụlọ nwere ebe ha ga-ebi. Ọtụtụ ụmụnna anyị ndị nwere aka ọrụ na-eji ego ha gbaa ụgbọ gaa ebe ahụ e nwere ọdachi. Ha ruo, ha esoro na-ekesa onyinye ndị e zitere, nyekwa aka na-arụziri ha ụlọ na Ụlọ Nzukọ Alaeze. Ihe mere ọ naghị esiri anyị ike ịgbatara ụmụnna anyị ọsọ enyemaka ngwa ngwa bụ na anyị dị notu. O teekwala anyị mewere ya. Ọ bụ eziokwu na anyị na-enyere ụmụnna anyị aka ma ha nwee ọdachi, anyị na-agbalịkwa nyere ndị na-abụghị ụmụnna anyị aka.Ndị Galeshia 6:10.Anyị na-eji Baịbụl akasi ha obi.Onye nwere ọdachi na-achọkarị ka a kasie ya obi. Ya mee ụmụnna anyị, Jehova na-enye ha ike idi ya nihi na ọ bụ Chineke nke nkasi obi niile. 2 Ndị Kọrịnt 1:3, 4 Anyịnwakwa na-aga echetara ha nkwa Baịbụl kwere na Alaeze Chineke ga-eme ka nsogbu niile ụmụ mmadụ na-enwe kwụsị.Mkpughe 21:4.Gịnị mere Ndịàmà Jehova anaghị egbu oge agbatara ụmụnna ha ọsọ enyemaka ma ha nwee ọdachi?Olee otú anyị si eji Baịbụl akasi ndị na-eru uju obi?19 Ònye Bụ Ohu ahụ Kwesịrị Ntụkwasị Obi, Onye Nwekwara Uche?Ihe ohu ahụ na-akụziri anyị na-abara anyị uruObere oge tupu e gbuo Jizọs, ya na Pita, Jems, Jọn, na Andru kpara nkata. Ná nkata ahụ, ha jụrụ Jizọs ihe ịrịba ama nke ọnụnọ ya na nke ọgwụgwụ usoro ihe a. Mgbe ọ na-aza ya, ya ajụọ otu ajụjụ dị ezigbo mkpa. Ọ jụrụ, sị: Ònye nezie bụ ohu ahụ kwesịrị ntụkwasị obi, onye nwekwara uche, nke nna ya ukwu mere onye na-elekọta ezinụlọ ya, ka ọ na-enye ha nri ha noge kwesịrị ekwesị? Matiu 24:3,45;Mak 13:3, 4 Ihe Jizọs ji ajụjụ ahụ na-ekwu bụ na yanwa, bụ nna ha ukwu, ga-ahọpụta ohu ga na-enye ndị na-eso ụzọ ya nri ime mmụọ noge ikpeazụ a. Ohu ahụ abụghị naanị otu onye. Oleezi ndị ha bụ?Ha bụ Ndị Kraịst ole na ole Chineke ji mmụọ nsọ tee mmanụ.Ọ bụ ha bụ Òtù Na-achị Isi nke Ndịàmà Jehova. Ha na-enye Ndị Kraịst ibe ha nri ime mmụọ noge kwesịrị ekwesị. Ọ bụ hanwa na-enye anyị nri ga-ezuru anyị noge kwesịrị ekwesị.Luk 12:42.Ha na-elekọta ezinụlọ Chineke.1 Timoti 3:15 Jizọs gwara ha ka ha na-elekọta ọgbakọ Jehova nụwa. Ha ga na-ahụ maka ihe ndị dị ka Ụlọ Nzukọ Alaeze, Ụlọ Mgbakọ na alaka ụlọ ọrụ dị iche iche e nwere nụwa. Ha ga na-ahụkwa gbasara ozi ọma a na-ekwusa nụwa, na-ahazikwa ọmụmụ ihe ndị anyị na-enwe nọgbakọ. Ohu ahụ kwesịrị ntụkwasị obi, onye nwekwara uche na-ebipụtara anyị akwụkwọ dị iche iche anyị ji aga ozi ọma. Ọ bụkwa ha na-ahụ maka ihe ndị anyị na-amụ nọmụmụ ihe nakwa ná mgbakọ dị iche iche. Ọ bụ ụzọ ndị a ka ha si na-enye anyị nri ime mmụọ dị anyị mkpa noge kwesịrị ekwesị.Ohu ahụ na-akụzi eziokwu dị na Baịbụl, ha jikwa ọrụ ikwusa ozi ọma Jizọs nyere ha kpọrọ ihe. Ọ bụ ya mere Jizọs ji sị na hakwesịrị ntụkwasị obi.Jizọs kwukwara na hanwere uche.Nke a gosiri na ha na-akpachapụ anya elekọta ihe niile o nwere nụwa. Ọrụ Ndịozi 10:42 Taa, Jehova na-enyere ọtụtụ ndị aka ka ha bata nọgbakọ ya. Ọ na-enyekwara ohu ahụ aka ka ha na-enye ha niile nri ime mmụọ ga-ezuru ha.Aịzaya 60:22;65:13.Olee ndị Jizọs họpụtara ka ọ na-enye ndị na-eso ụzọ ya nri ime mmụọ?Olee otú o si bụrụ na ohu ahụ kwesịrị ntụkwasị obi ma nwee uche?20 Olee Ọrụ Òtù Na-achị Isi Na-arụ Taa?Òtù na-achị isi e nwere noge ndịoziỌ na-agụpụta akwụkwọ ozi òtù na-achị isi detaara ọgbakọNoge ndịozi Jizọs, ọ bụ ndịozi na ndị okenye nọ na Jeruselem bụ òtù na-achị isi. Ọ bụ ha na-ekpebi otú ihe si aga nọgbakọ ndị e nwere noge ahụ. Ọrụ Ndịozi 15:2 Ihe na-enyere ha aka iji otu olu na-ekpebi ihe a ga-eme bụ na ha na-atụle ihe Akwụkwọ Nsọ kwuru, na-ekwekwa ka mmụọ nsọ na-eduzi ha. Ọrụ Ndịozi 15:25 Ọ bụ otu ihe ahụ ka Òtù Na-achị Isi e nwere taa na-eme.Chineke si naka ha na-eme uche ya.Ọ bụ ụmụnna nwoke ndị Chineke ji mmụọ nsọ tee mmanụ bụ Òtù Na-achị Isi taa. Ha anaghị eji Okwu Chineke egwu egwu. Ha ma otú e kwesịrị isi na-ahazi ozi ọma anyị na-ekwusa na otú e si aza ajụjụ ndị gbasara Baịbụl. Ha na-ezukọ kwa izu tụlee otú ihe ga-esi na-aga nọgbakọ Ndịàmà Jehova nụwa niile. Tupu ha ekwuo ihe a ga-eme nọgbakọ, ha na-atụle ihe Akwụkwọ Nsọ kwuru. Ha tụlechaa ya, ha edegara ọgbakọ dị iche iche akwụkwọ ozi ma ọ bụkwanụ si naka ndị nlekọta na-ejegharị ejegharị gwa anyị ihe anyị ga-eme. Otú a ha si eme ka òtù na-achị isi mere noge ndịozi. Nke a na-eme ka Ndịàmà Jehova dịrị notu ma notú ha si eche echiche ma notú ha si akpa àgwà. Ọrụ Ndịozi 16:4, 5 Ọ bụ Òtù Na-achị Isi na-ahụ maka nri ime mmụọ a na-enye anyị taa. Ha na-agbakwa mmadụ niile ume ka ha jiri ikwusa ozi ọma Alaeze Chineke kpọrọ ihe. Ọ bụkwa ha na-ekwu otú a ga-esi na-ahọpụta ndị okenye na ndị ohu na-eje ozi.Mmụọ Chineke na-edu ha.Tupu Òtù Na-achị Isi emee ihe ọ bụla, ha na-atụle ihe Jehova na Jizọs kwuru. Ị manụ na Chineke bụ Ọkaakaa Eluigwe na Ala, Jizọs abụrụ Isi nke ọgbakọ Chineke. 1 Ndị Kọrịnt 11:3;Ndị Efesọs 5:23 Òtù Na-achị Isi anaghị ewere onwe ha ka ndị isi anyị. Ha na ndị ọzọ Chineke ji mmụọ nsọ tee mmanụ na-eso Nwa Atụrụ ahụ nagbanyeghị ebe ọ na-eje. Mkpughe 14:4 Obi na-adị ha ụtọ ma anyị na-echeta ha nekpere.Ole ndị so nòtù na-achị isi e nwere noge ndịozi?Olee otú mmụọ Chineke si na-edu Òtù Na-achị Isi e nwere noge a?21 Gịnị Bụ Betel?Ngalaba na-ahụ maka ihe a na-ese nakwụkwọ anyị. Ọ dị nAmerịkaJamanịKenyaKolombiaBetel bụ okwu Hibru. Ọ pụtara ụlọ Chineke. Jenesis 28:17,19 Ihe a ka a na-akpọ ebe niile Ndịàmà Jehova na-anọ ebi akwụkwọ ha ma na-ahazi otú ọrụ ikwusa ozi ọma ha na-arụ ga-esi na-aga. Aha a dabara adaba nihi na ihe niile a na-eme ebe ahụ bụ gbasara ofufe Chineke. Òtù Na-achị Isi nọ nisi ụlọ ọrụ anyị dị na Niu Yọk nke Amerịka. Ha na-anọ ebe ahụ ekwu otú ihe ga-esi na-aga nalaka ụlọ ọrụ anyị dị iche iche e nwere nụwa. A na-akpọ ma ndị na-arụ nisi ụlọ ọrụ anyị ma ndị na-arụ nalaka ụlọ ọrụ anyị ndị ezinụlọ Betel. Ihe mere e ji akpọ ha ezinụlọ bụ na ha bi otu ebe, na-arụkọkwa ọrụ ọnụ. Ha na-anọ otu ebe eri nri, na-amụkọkwa Baịbụl ọnụ.Abụ Ọma 133:1.Ọ bụ ebe pụrụ iche ndị mmadụ na-eji obi ha niile arụkọ ọrụ ọnụ.Ị gaa na Betel, ị ga-ahụ ma ndị nwoke ma ndị nwaanyị. Ha ji obi ha niile na-eme uche Chineke. Ha jikwa oge ha niile na-arụ ọrụ gbasara Alaeze Chineke. Matiu 6:33 A naghị akwụ ha ụgwọ ọnwa, kama, a na-enye ha ego mmachi akpa. A na-enyekwa ha nri na ụlọ ha ga-ebi. Onye ọ bụla nọ na Betel nwere ọrụ ọ na-arụ. E nwere ndị na-arụ nọfịs, nweekwa ndị na-arụ nebe a na-esi nri, ma ọ bụ nebe a na-anọ eri nri. Ụfọdụ na-arụ nebe a na-ebi akwụkwọ, ndị ọzọ ana-arụ nebe a na-asa ákwà. E nwekwara ndị na-edowe ụlọ ọcha nakwa ndị na-emezi ihe ndị mebiri emebi.Ọ bụ ebe a na-arụ ọrụ gbasara Alaeze Chineke.Ọrụ bụ isi a na-arụ na Betel bụ ọrụ gbasara ịkụziri ndị mmadụ Okwu Chineke. Akwụkwọ a i ji bụ otu nime ihe ndị e ji akụziri ndị mmadụ Okwu Chineke. Ọ bụ Òtù Na-achị Isi kpebiri ihe e dere na ya, e jirizie kọmputa zigara ya ọtụtụ ndị nsụgharị e nwere nalaka ụlọ ọrụ anyị dị iche iche. Mgbe ha sụgharịchara ya, e jiri ígwè na-ebipụta ọtụtụ akwụkwọ notu ntabi anya bipụta ya. Mgbe e bichara ya, e bugaara ya ọgbakọ Ndịàmà Jehova e nwere nụwa niile. Ha dị ihe karịrị otu narị puku ọgbakọ na puku iri. Ihe a niile ndị ezinụlọ Betel mere bụ iji kwado ọrụ kacha mkpa anyị na-arụ. Ọrụ ahụ bụ ọrụ ikwusa ozi ọma Alaeze Chineke.Mak 13:10.Ole ndị na-arụ na Betel? Oleekwa otú e si elekọta ha?Olee ọrụ dị mkpa onye ọ bụla nọ na Betel na-akwado?22 Gịnị Ka A Na-eme nAlaka Ụlọ Ọrụ?Sọlọmọn AịlandsKanadaSaụt AfrịkaNdị ezinụlọ Betel na-arụ ọrụ na ngalaba dị iche iche. Ọrụ niile ha na-arụ bụ maka ozi ọma a na-ekwusa ná mba ebe alaka ụlọ ọrụ ahụ dị ma ọ bụkwanụ ná mba ndị ọ na-elekọta. Ụfọdụ nime ha bụ ndị nsụgharị, ndị ọzọ na-arụ nebe a na-ebi akwụkwọ. O nwekwara ndị na-arụ nebe a na-ebusa akwụkwọ, nwee ndị nke na-arụ nebe a na-emepụta ma vidio ma siidi ndị a na-egere egere. O nwere ndị ọrụ ha bụ ịhụ maka nsogbu ọ bụla e nwere nebe alaka ụlọ ọrụ ahụ na-elekọta.Kọmitii Alaka na-elekọta ya.O nwere ndị Òtù Na-achị Isi na-ahọpụta nalaka ụlọ ọrụ ọ bụla ka ha na-ahụ maka ọrụ niile a na-arụ nalaka ụlọ ọrụ ahụ. A na-akpọ ha Kọmitii Alaka. Ha na-adị ndị okenye atọ ma ọ bụ karịa. Ọ bụ ha na-agwa Òtù Na-achị Isi otú ihe si na-aga ná mba ahụ nakwa ná mba ndị ọzọ ha na-elekọta. E nweekwa nsogbu ọ bụla, ha agwa ha. Ihe ndị ahụ ha na-agwa Òtù Na-achị Isi na-enyere ha aka ịma ihe a ga-ebipụta nakwụkwọ anyị. Ọ na-enyekwara ha aka ikpebi ihe a ga-amụ nọmụmụ ihe nakwa ná mgbakọ anyị dị iche iche. O nwere ndị Òtù Na-achị Isi na-eziga ka ha gaa leta alaka ụlọ ọrụ dị iche iche. Ha bịa nalaka ụlọ ọrụ ọ bụla, ha agwa Kọmitii Alaka ihe ndị ga-enyere ha aka ịrụ ọrụ ha nke ọma. Ilu 11:14 Nalaka ụlọ ọrụ ọ bụla onye na-anọchite anya isi ụlọ ọrụ anyị bịara, a na-eme ndokwa ka ọ gwa ụmụnna okwu pụrụ iche ga-agba ha ume.A na-anọ na ya ahazi otú ihe ga-esi na-aga nọgbakọ.Nalaka ụlọ ọrụ, o nwere ndị e nyere ọrụ ka ha na-ehiwe ọgbakọ ọhụrụ. Ọ bụ ụmụnna ndị a na-ahụ maka ndị ọsụ ụzọ, ndị ozi ala ọzọ na ndị nlekọta sekit e nwere nebe niile alaka ụlọ ọrụ ahụ na-elekọta. Ha na-agwa ọgbakọ mgbe ha ga-aga mgbakọ sekit na mgbakọ ukwu. O nwere ụmụnna ndị na-ahụ maka iwu Ụlọ Nzukọ Alaeze ọhụrụ, nwee ndị na-ahụ maka ibugara ọgbakọ dị iche iche akwụkwọ. Ọrụ niile a na-arụ nalaka ụlọ ọrụ na-enye aka eme ka ọrụ ikwusa ozi ọma na-aga nusoro.1 Ndị Kọrịnt 14:33,40.Olee otú Kọmitii Alaka si enyere Òtù Na-achị Isi aka?Olee ọrụ ndị a na-arụ nalaka ụlọ ọrụ?23 Olee Otú E Si Ede Akwụkwọ Anyị? Oleekwa Otú E Si Asụgharị Ha?Ngalaba Ide Ihe dị nAmerịkaSaụt KoriaAminiaBuruundiSiri LankaAnyị na-ezi ndị mba niile na ebo niile na asụsụ niile na ndị niile ozi ọma Alaeze Chineke. Ihe na-enyere anyị aka ime ya bụ akwụkwọ anyị na-ebipụta nihe karịrị narị asụsụ asaa na iri ise. Mkpughe 14:6 Ibi akwụkwọ nasụsụ dị iche iche abụghị obere ọrụ. Ma, gịnị na-enyere anyị aka? Anyị nwere ndị ọrụ ha bụ ide ihe, nweekwa ọtụtụ ndị nsụgharị nụwa niile. Ma ndị na-ede ihe ma ndị na-asụgharị ya bụcha Ndịàmà Jehova.A na-ebu ụzọ ede ha nasụsụ Bekee.Nisi ụlọ ọrụ anyị, e nwere ngalaba a na-akpọ Ngalaba Ide Ihe. Òtù Na-achị Isi na-elekọta ya. Ọrụ ha bụ ide ihe. Ụfọdụ ndị na-arụ ọrụ na ya na-anọ nisi ụlọ ọrụ anyị ede ihe, ndị ọzọ anọrọ nụfọdụ alaka ụlọ ọrụ anyị. Ma, ọ bụ ngalaba a na-agwa onye nke ọ bụla isiokwu ọ ga-ede. Ọ na-abụ onye dechaa, ya ezigara Ngalaba Ide Ihe ihe o dere. Otú a ha si nọrọ ná mba dị iche iche na-ede ihe mere ka ihe a na-ede nakwụkwọ anyị na-abara mmadụ niile uru nagbanyeghị omenala ha.A na-ezigara ha ndị nsụgharị.E dechaa ihe a chọrọ ibi nakwụkwọ anyị, e nye ya ndị ga-agụgharị ya ma dezie ihe ọ bụla e dejọrọ. E mechaa, Ngalaba Ide Ihe esi na kọmputa zigara ya ndị nsụgharị. Ndị nsụgharị sụgharịchaa, ha elee ma ihe ha sụgharịrị na ihe Bekee kwuru ọ bụ otu ihe. Ha mechaa, ha agụgharịa ya. Ndị nsụgharị na-eji okwu ziri ezi na nke bụ eziokwu asụgharị ihe e dere otú ndị ga-agụ ya ga-aghọta ya.Ekliziastis 12:10.A na-eji kọmputa eme ka ọrụ a na-aga aga.Kọmputa anaghị arụ ọrụ ndị na-ede ihe na ndị na-asụgharị ihe na-arụ. Ma, ha na-eji ya arụ ọrụ ha ngwa ngwa. Na kọmputa ndị nsụgharị ji arụ ọrụ, e nwere akwụkwọ ọkọwa okwu, nweekwa ngwá ọrụ ndị ọzọ na-enyere ha aka ịrụ ọrụ ha nke ọma. O nwere ihe Ndịàmà Jehova mepụtara a na-akpọ MEPS. Ọ na-enyere ndị nsụgharị aka ide mkpụrụ akwụkwọ ndị e nwere nasụsụ dị iche iche. Ha sụgharịchaa, e tinye foto nebe ndị e kwesịrị itinye ha, mezie ya otú ọ ga-adịrị ígwè na-ebiri anyị akwụkwọ mfe ibi ya.Gịnị mere anyị ji agba mbọ a niile? Gịnị mere anyị ji na-asụgharị akwụkwọ anyị nasụsụ ndị na-agụ ha bụ naanị puku mmadụ ole na ole? Ọ bụ maka na uche Jehova bụ ka a zọpụta ụdị mmadụ niile, ka ha nwetakwa ezi ihe ọmụma nke eziokwu.1 Timoti 2:3, 4.Olee otú e si ede ihe ndị a na-ebi nakwụkwọ anyị?Gịnị mere anyị ji asụgharị akwụkwọ anyị nọtụtụ asụsụ?24 Olee Otú Anyị Si Enweta Ego Anyị Ji Na-arụ Ọrụ Ikwusa Ozi Ọma nỤwa Niile?NipọlTogoBritenKwa afọ, anyị na-ebipụta nde kwuru nde akwụkwọ na Baịbụl, na-ekesara ha ndị mmadụ. Anyị na-ewepụtakwa ihe ndị dị ka vidio. Ma, o nweghị nke nime ha anyị na-ere ere. Anyị na-ewu Ụlọ Nzukọ Alaeze na alaka ụlọ ọrụ nobodo dị iche iche, na-arụzikwa ihe ọ bụla mebiri na ha. Anyị na-elekọtakwa ndị na-arụ nalaka ụlọ ọrụ na ndị ozi ala ọzọ. E nweekwa ọdachi ná mba ọ bụla, anyị na-agbatara ụmụnna anyị ndị bi ebe ahụ ọsọ enyemaka. Ma, olee otú anyị si enweta ego anyị ji eme ihe a niile?Anyị anaghị ana ụtụ ma ọ bụ otu ụzọ nụzọ iri.Ọ bụ eziokwu na ọrụ ikwusa ozi ọma anyị na-arụ na-efu anyị ezigbo ego, anyị anaghị eke ụtụ ma ọ bụ na-ebugharị efere. Anyị anaghịkwa arịọ ego. Mgbe anyị malitere ibi magazin anyị a na-akpọỤlọ Nche,anyị kwuru ná mbipụta ya nke abụọ na obi siri anyị ike na Jehova ga na-akwado anyị. Anyị kwukwara na anyị agaghị arịọ ndị mmadụ ego. Ruokwa taa, o nwebeghị onye anyị rịọrọ arịrịọ.Matiu 10:8.E ji onyinye si ndị mmadụ nobi akwado ọrụ anyị.Ozi ọma anyị na-ekwusa nụwa niile na-atọ ọtụtụ ndị ụtọ, ha na-enyekwa anyị onyinye. Anyịnwakwa na-eji obi ụtọ ewepụta oge na ike anyị arụ ọrụ a. Anyị na-enyekwa onyinye iji kwadoo ya. 1 Ihe E Mere 29:9 NỤlọ Nzukọ Alaeze nakwa nala mgbakọ anyị, e nwere igbe ndị ọ ga-abụ onye chọọ, ya agaa tinye ego ọ chọrọ inye nonyinye. Mmadụ nwekwara ike isi nadres Ịntanet anyị bụ jw.orgig zite onyinye ya. Ego a na-enweta nigbe ndị ahụ na-abụkarị ego ndị dara ogbenye ji obi ha niile nye. Ha na-eme ihe ahụ otu nwaanyị di ya nwụrụ nke dara ogbenye mere noge Jizọs. Nagbanyeghị na ego o tinyere nigbe onyinye bụ mkpụrụ ego abụọ ga-azụtali ihe dị ntakịrị, Jizọs jara ya mma. Luk 21:1-4 Nihi ya, onye ọ bụla nime anyị na-ewepụta ihe ọ ga-enye nonyinye. Ma, ọ na-abụ dị ka o kpebiri nobi ya.1 Ndị Kọrịnt 16:2;2 Ndị Kọrịnt 9:7.Obi siri anyị ike na Jehova ga-eme ka ndị chọrọ iji ihe ha ndị dị oké ọnụ ahịa sọpụrụ ya na-enye onyinye maka ọrụ ozi ọma a anyị na-arụ. Anyị ga-arụgide ya ruo mgbe Chineke ga-asị na o zuola.Ilu 3:9.Gịnị mere ọgbakọ Ndịàmà Jehova ji dị iche na chọọchị ndị e nwere taa?Olee ihe anyị ji onyinye ndị mmadụ nyere eme?25 Gịnị Mere Anyị Ji Arụ Ụlọ Nzukọ Alaeze? Oleekwa Otú E Si Enweta Ego E Ji Arụ Ha?BoliviaNaịjirịa, otú ọ dị mbụ na otú ọ dị ugbu aTehitiỤlọ Nzukọ Alaeze bụ ebe anyị na-anọ efe Jehova. Ihe bụ isi e ji Baịbụl akụziri anyị ebe ahụ bụ Alaeze Chineke. Ọ bụ alaeze ahụ ka Jizọs ji mere isiokwu ozi ọma ya mgbe ọ nọ nụwa.Luk 8:1.A na-anọ ebe ahụ ahazi ozi ọma anyị na-ezi.Ụlọ Nzukọ Alaeze bụ ebe Ndịàmà Jehova na-anọ ahazi ozi ọma ha na-ezi nobodo ha. Matiu 24:14 Ha niile anaghị aha otu, e nwekwara otú dị iche iche e si arụ ha. Ma, o nweghị nke nime ha na-ebu oké ibu. Ihe karịrị otu ọgbakọ na-amụkwa ihe nọtụtụ nime ha. Anyị arụọla ọtụtụ puku Ụlọ Nzukọ Alaeze na nso nso a nihi otú e si na-enwe ọtụtụ ọgbakọ ọhụrụ. A na-arụ ihe dị ka ise notu ụbọchị. Olee otú anyị si enweta ego anyị ji arụ ha?Matiu 19:26.E ji ego e nyere nonyinye arụ ha.A na-ezigara alaka ụlọ ọrụ ego ọ bụla a hụrụ nime ya. Ha ga-ejizi ya nyere ọgbakọ ọ bụla chọrọ ịrụ Ụlọ Nzukọ Alaeze aka ma ọ bụkwanụ nyere ndị nke chọrọ ịrụzi nke ha mebiri emebi aka.Ọ bụ ndị ọrụ a na-anaghị akwụ ụgwọ na-arụ ha.Nọtụtụ mba, e nwere ndị a na-akpọÌgwè Ndị Na-ewu Ụlọ Nzukọ Alaeze.Ndị a nwere aka ọrụ dị iche iche. Ụfọdụ nime ha si nezinụlọ nwere ego, ụfọdụ esiri nezinụlọ ndị ogbenye. Ha na-aga ọtụtụ ebe ná mba ha, na-arụrụ ọgbakọ dị iche iche Ụlọ Nzukọ Alaeze. Ha na-agadị nime ime obodo. Ná mba ndị ọzọ, e nwere ụmụnna ndị na-ahụ maka ịrụ Ụlọ Nzukọ Alaeze na ịrụzi ndị nke mebiri emebi. A na-agwa ha ebe ha ga na-arụ ọrụ. Nagbanyeghị na ọtụtụ ụmụnna ndị nwere aka ọrụ na-ewepụta onwe ha nye aka nebe ọ bụla a na-arụ Ụlọ Nzukọ Alaeze, ọ bụ ụmụnna ndị a na-arụrụ ya na-aka ná ndị ọrụ. Otú ha si eji obi ha niile arụ ọrụ na-eme ka ha rụchaa ọrụ ahụ. Mmụọ Jehova na-enyekwara ha aka.Abụ Ọma 127:1;Ndị Kọlọsi 3:23.Gịnị mere anyị ji akpọ ebe anyị na-anọ amụ ihe Ụlọ Nzukọ Alaeze?Olee otú anyị si enweta ego anyị ji ewu Ụlọ Nzukọ Alaeze nụwa niile?26 Olee Ihe Anyị Ga-eme Ka Ụlọ Nzukọ Alaeze Anyị Na-adị Mma nAnya?EstoniaZimbabweMongolịaPuweto RikoEbe ọ bụ na Ụlọ Nzukọ Alaeze bụ ebe anyị na-anọ efe Jehova, anyị kwesịrị ime ka ọ dị ọcha, dịkwa mma nanya. Anyị kwesịkwara ịrụzi ihe ọ bụla mebiri na ya nihi na ọ bụ otu nime ụzọ dị mkpa anyị si efe Chineke. Anyị ekwesịghị iji ọrụ a gwuo egwu. Onye ọ bụla kwesịkwara iso na-arụ ya.A gbasaa ọmụmụ ihe, nye aka mee ka ebe niile dị ọcha.A gbasaa ọmụmụ ihe nụbọchị ọ bụla, ụmụnna na-eji obi ụtọ nye aka zachaa Ụlọ Nzukọ Alaeze. Otu ugbo nọnwa, ọgbakọ na-abịakwa dewe ya ọcha. Ọ bụ okenye ma ọ bụ ohu na-eje ozi ga-ahụ maka ọrụ a ga-arụ nụbọchị ahụ. Ọ ga-ahụ na e mere ihe niile e kwesịrị ime. Ụfọdụ ga-aza Ụlọ Nzukọ Alaeze, ụfọdụ ejiri ákwà hichasịa ala ya, ụfọdụ ehichasịa oche ma hazie ha. E nwekwara ndị ga-eji ncha saa ebe a na-anyụ mamịrị ma wụọ ya ọgwụ na-egbu nje. A na-agwakwa ụfọdụ ka ha hichasịa windo na enyo, ndị ọzọ ekpofuo ahịhịa ma ọ bụkwanụ wepụsịa ọnyà ududo. A na-ewepụtakwa otu ụbọchị nafọ ọ bụla, jiri ya hichaa Ụlọ Nzukọ Alaeze ma rụzie ihe niile e kwesịrị ịrụzi. Mgbe ọ bụla a ga-arụ ọrụ nỤlọ Nzukọ Alaeze, ụmụ anyị na-eso anyị aga arụ ọrụ. Nke a na-eme ka ha mata na ebe ahụ bụ ebe a na-efe Chineke, ọ bụghị ebe a na-egwu egwu.Ekliziastis 5:1.Nye aka rụzie ihe ndị e kwesịrị ịrụzi.Nafọ ọ bụla, a na-enwe ndị a na-eziga ka ha gaa lee otú Ụlọ Nzukọ Alaeze niile e nwere dị. Ha lechaa, ha agwa ọgbakọ na-anọ na ya amụ ihe ihe ha kwesịrị ime ka ọ na-adị mma nanya. Nke a na-eme ka ha ghara ịna-emefusị ego ha ga-eji mee ihe ọzọ. 2 Ihe E Mere 24:13;34:10 Ebe anyị na-anọ efe Jehova kwesịrị ịbụ ebe dị ọcha ma dị mma nanya. Ọ bụrụ na anyị niile enye aka na-edewe ya ọcha, anyị na-egosi na anyị ejighị ya egwu egwu. O gosikwara na anyị hụrụ Jehova nanya. Abụ Ọma 122:1 Ọ na-enyekwa anyị aha ọma nobodo anyị.2 Ndị Kọrịnt 6:3.Gịnị mere anyị ekwesịghị ileghara Ụlọ Nzukọ Alaeze anyị anya?Olee ihe anyị na-eme iji hụ na Ụlọ Nzukọ Alaeze anyị dị ọcha?27 Olee Uru Ọbá Akwụkwọ Dị nỤlọ Nzukọ Alaeze Baara Anyị?IzrelChek RipọblikBeninKeman AịlandsÒ nwere ihe ụfọdụ ị ga-achọ ịmatakwu na Baịbụl? Ò nwere amaokwu Baịbụl ị na-amachaghị otú ị ga-esi akọwa ya? È nwere onye a kọrọ akụkọ ya na Baịbụl ị ga-achọ ịmatakwu ihe gbasara ya? Ò nwere ebe a kpọrọ aha na Baịbụl ma ọ bụ ihe ọ bụla ọzọ e kwuru na Baịbụl ị chọrọ ịmakwu gbasara ya? Ò nwere ihe na-enye gị nsogbu nobi ị ga-achọ ka Baịbụl nyere gị aka ịma ihe ị ga-eme? Ọ bụrụ na e nwere, gaa nọbá akwụkwọ dị nỤlọ Nzukọ Alaeze.Akwụkwọ ndị e ji eme nchọnchọ na-adị na ya.O nwere ike, i nweghị akwụkwọ niile Ndịàmà Jehova bipụtara nasụsụ Igbo. Ma, ị gaa nọbá akwụkwọ dị nỤlọ Nzukọ Alaeze, ị ga-ahụ akwụkwọ anyị ndị e bipụtara noge na-adịchabeghị anya. I nwekwara ike ịhụ Baịbụl ndị ọzọ na-abụghịNsụgharị Ụwa Ọhụrụ,hụkwa akwụkwọ ọkọwa okwu na akwụkwọ ndị ọzọ e ji eme nchọnchọ. I nwere ike iji ha mee nchọnchọ tupu a malite ọmụmụ ihe ma ọ bụkwanụ mgbe ọmụmụ ihe gbasara. Ọ bụrụ na ọgbakọ unu nwere kọmputa, e nwere ike itinyeWatchtower Librarynke Igbo nime ya. Ọtụtụ akwụkwọ anyị dị naWatchtower Library.Otú e si eji ya achọ ihe anaghị ara ahụ. I nwere ike denye isiokwu, mkpụrụ okwu ma ọ bụkwanụ amaokwu Baịbụl ka ọ chọtara gị ebe niile ọ gbara nakwụkwọ anyị.Ọ na-abara ndị na-eme ihe omume nỌmụmụ Ihe Ozi Anyị na Otú Anyị Si Ebi Ndụ uru.Ọbá akwụkwọ dị nỤlọ Nzukọ Alaeze ga-abara gị uru mgbe ị na-akwado ihe omume gị. Ọ bụ onye nlekọta ọmụmụ ihe Ozi Anyị na Otú Anyị Si Ebi Ndụ na-ahụ maka ọbá akwụkwọ na-adị nỤlọ Nzukọ Alaeze. Ọ bụ ya ka ọ dị naka ịhụ na e tinyere akwụkwọ ọhụrụ ọ bụla nebe ahụ. Ọ na-ahụkwa na e dewere ha nusoro nusoro. O nwere ike igosi gị otú ị ga-esi achọta ihe ị chọrọ ịchọ ma ọ bụkwanụ onye gị na ya na-amụ Baịbụl egosi gị ya. Ma, o nweghị onye kwesịrị iwere akwụkwọ ọ bụla dị ebe ahụ laa. Onye ọ bụla ji akwụkwọ dị ebe ahụ na-achọ ihe kwesịrị ijizi ya ejizi, o kwesịghịkwa ịka ya ihe.Baịbụl kwuru na onye chọrọ inwe ihe ọmụma Chineke kwesịrị ịchọ ya dị ka akụ zoro ezo. Ilu 2:1-5 Ị ga-ejili ọbá akwụkwọ dị nỤlọ Nzukọ Alaeze chọta ihe ọmụma Chineke.Olee ihe ndị na-adị nọbá akwụkwọ dị nỤlọ Nzukọ Alaeze?Ònye ga-enyere gị aka ịma otú e si eji akwụkwọ ndị dị na ya achọ ihe?28 Gịnị Ka Ị Ga-ahụ ma Ị Gaa Ebe Anyị Na-edewe Ihe nỊntanet?FransPọlandRọshịaJizọs Kraịst gwara ndị na-eso ụzọ ya, sị: Meenụ ka ìhè unu na-enwu nebe ndị mmadụ nọ, ka ha wee hụ ọrụ ọma unu wee nye Nna unu nọ neluigwe otuto. Matiu 5:16 Ọ bụ ihe a Jizọs kwuru mere anyị ji eji ihe ụfọdụ nkà na ụzụ na-ewepụta na-ezi ndị mmadụ ozi ọma. Otu nime ha bụ Ịntanet. Anyị nwere ebe anyị na-edewe ihe na ya. Adres ya bụjw.orgig.Ebe a bụ ebe ị ga-aga nỊntanet mata nke bụ eziokwu banyere ihe anyị kweere na ọrụ anyị na-arụ. Olee ihe ị ga-ahụ ma ị gaa ebe ahụ?Ị ga-ahụ ajụjụ ndị mmadụ na-ajụkarị na otú e si jiri Baịbụl zaa ha.O nwere ọtụtụ ajụjụ ndị dị mkpa ụmụ mmadụ na-ajụ taa. Ị gaa nebe anyị na-edewe ihe nỊntanet, ị ga-ahụ ebe e ji Baịbụl zaa ụfọdụ nime ha. A zara isii nime ha na traktị bụÒ Nwere Mgbe Nsogbu Ụwa A Ga-akwụsị?naNdị Nwụrụ Anwụ Hà Ga-adị Ndụ Ọzọ?NỊntanet, anyị nwere traktị ndị a nihe karịrị narị asụsụ isii. Ị ga-ahụkwaBaibụl NsọNsụgharị Ụwa Ọhụrụnihe karịrị otu narị asụsụ na iri atọ. E nwekwara akwụkwọ bụGịnị Ka Baibụl Na-akụziri Anyị?,nweekwaỤlọ NchenaTeta!ndị ọhụrụ nọtụtụ asụsụ. I nwere ike ịgụ ọtụtụ nime ha nỊntanet ma ọ bụkwanụ gị egere ha egere. Ị chọọkwa, i nwere ike tinye ha nihe dị ka ekwentị. E nweekwa onye ị ma ga-achọ ịgụ nke ọ bụla nime ha, i nwedịrị ike isi ebe ahụ bipụtara ya nke e dere nasụsụ ọ na-asụ. NỊntanet, ị ga-ahụ ọtụtụ akwụkwọ anyị nasụsụ ndị ogbi. I nwekwara ike isi ebe ahụ were ihe ndị a na-egere egere, ndị dị ka ihe nkiri na abụ ndị ga na-eme gị obi ụtọ.Ị ga-ahụ ihe ndị bụ eziokwu gbasara anyị.Nebe ahụ, ị ga-ahụ ebe a kọrọ gbasara otú ọrụ anyị si na-aga nụwa dum na otú anyị si agbatara ndị nwere ọdachi ọsọ enyemaka. Ị ga-ahụkwa ihe ndị ọzọ a kọrọ gbasara anyị. E nwekwara vidio ndị ga-egosi gị ihe a na-ekwu. Ihe ọzọ ị ga-ahụ bụ ebe ndị a ga-enwe mgbakọ dị iche iche na otú i nwere ike isi kpọtụrụ alaka ụlọ ọrụ anyị dị iche iche.Anyị na-eji ihe ndị a eme ka ìhè Okwu Chineke na-enwu nebe ndị dị anya nụwa. Ndị mmadụ nebe niile na-anụ ozi ọma Alaeze Chineke, ma ndị bi nAntaktika, bụ ebe oyi kacha atụ nụwa. Ekpere anyị bụ ka okwu Jehova na-aga nihu ọsọ ọsọ ruo nụwa niile. Anyị chọkwara ka o wetara Chineke otuto.2 Ndị Tesalonaịka 3:1.Olee otú anyị si eji ebe anyị na-edewe ihe nỊntanet enyere ndị mmadụ aka ịmụta ihe Baịbụl na-akụzi?Olee ihe ị ga-achọ ịhụ nebe anyị na-edewe ihe nỊntanet?Ị Ga-eme Uche Jehova?Obi dị anyị ụtọ na i wepụtara oge gị gụọ broshọ a. O doro anyị anya na ị ghọtakwuola ndị anyị bụ, ọrụ anyị na-arụ na otú e si hazie ọgbakọ anyị. Anyị ma na broshọ a enyerela gị aka ịhụ na ọ bụ anyịnwa na-eme uche Jehova taa. Gbalịa na-amụkwu gbasara Chineke, na-akọkwara ndị ezinụlọ gị na ndị enyi gị ihe ndị ị na-amụta. Gbalịakwa na-abịachi ọmụmụ ihe anyị anya.Ndị Hibru 10:23-25.Ọ bụrụ na ị na-amụkwu gbasara Jehova, ị ga-achọpụta na ọ hụrụ gị nanya. Nke a ga-emezi ka ị gbaa mbọ na-eme ihe gosiri na gịnwa hụkwara ya nanya. 1 Jọn 4:8-10,19 Ma, olee ihe ị ga-eme iji gosi Jehova na ị hụrụ ya nanya? Gịnị mere ịkpa àgwà otú Baịbụl kwuru ga-eji abara gị uru? Oleekwa ihe ga-enyere gị aka isoro anyị na-eme uche Chineke? Obi ga-adị onye gị na ya na-amụ Baịbụl ụtọ inyere gị aka ka ị mata azịza ajụjụ ndị a. Ịmata ha ga-eme ka gị na ndị ezinụlọ gị nọrọ nịhụya Chineke, nke ga-eduga unu ná ndụ ebighị ebi.Jud 21.Gbalịa mụtakwuo eziokwu dị na Baịbụl. Akwụkwọ ọzọ ga-enyere gị aka ime otú ahụ bụNọrọnụ nỊhụya Chineke 